Sirija: Prekid vatre u ponoć 30. decembra | Rat u Siriji Vijesti | Al Jazeera\nSirijska opozicija tvrdi kako nije dobila Nacrt rusko-turskog dogovora o prekidu vatre u Siriji (EPA)\nMinistarstvo vanjskih poslova Turske i sirijska armija objavili su kako će prekid vatre u Siriji stupiti na snagu u ponoć 30. decembra.\nTako je Turska objavila kako su iz prekida vatre isključene grupe za koje UN kaže kako su „terorističke organizacije“, dok vojska Sirije isključuje oružanu grupu Islamska država Irak i Levant (ISIL), bivši Front Al-Nusra „i sve grupe koje su povezane sa njima“, prenose agencije.\nPostizanje prekida vatre i početak mirovnih pregovora potvrdio je i ruski predsjednik Vladimir Putin.\n„Dogovor koji smo postigli je veoma krhak, što svi razumijemo. Traži se specijalna pažnja, strpljenje, profesionalni stav i stalni kontakt sa našim partnerima“, kazao je Putin.\nSporazum, koji je ranije objavila Turska, detaljno se objašnjava u tri dokumenta, dodaje ruski lider.\n„Prvi su potpisali sirijska Vlada i sirijske opozicije i odnosi se na prekid neprijateljstava na teritoriji Sirijske Arapske Republike. U drugom je skup mjera za kontrolu prekida vatre. Treći dokument je objava namjere sa sirijski sporazum“, istakao je Putin.\nRuski ministar odbrane Sergej Šojgu istakao je kako primirje podržava sedam oružanih grupa opozicije koje imaju više od 60.000 boraca u svojim redovima. Dodaje kako će sporazum, ako se održi, omogućiti da Rusija umanji svoje vojno prisustvo u Siriji.\nNejasno je ko iz redova opozicije učestvuje u ovom procesu, iz Moskve javlja reporterka Al Jazeere Natasha Ghoneim.\n„Prije dan ili dva, pregovaračko krilo najveće pobunjeničke oružane grupe, Slobodne sirijske vojske, izjavilo je kako ih niko nije pozvao ni na kakve pregovore. Ni glasnogovornica ruskog Ministarstva vanjskih poslova nije mogla precizno reći ko sve učestvuje u pregovorima niti ko će biti pozvan na učešće u mirovnim pregovorima koji su planirani“, kaže ona.\nGhoneim dodaje kako je sve počelo prošle sedmice kada su ruski, turski i iranski ministri vanjskih poslova i odbrane u Moskvi dogovorili obnovu mirovnog procesa u Siriji.\n„Ovo je, dakle, nastavak tog procesa. Slijedeći korak je sastanak u Kazahstanu. Ruski ministar vanjskih poslova istakao je kako će taj susret biti organiziran u narednim sedmicama. Ono što sada znamo je da bi primirje trebalo stupiti na snagu 30. decembra, nakon čega su sljedeći korak mirovni pregovori. Predviđeno je da Rusija i Turska budu garanti ovog mirovnog procesa.“\nSirijska opozicija tvrdi kako nije dobila Nacrt rusko-turskog dogovora o prekidu vatre u Siriji.\nVisoki pregovarački komitet, koji okuplja najveći broj opozicionih vojnih grupa, dostavio je svoj prijedlog sporazuma o prekidu vatre. Navode kako su u toku intenzivni razgovori sa turskim zvaničnicima o ovom pitanju, te kako će svoj stav iznijeti kada budu imali sve detalje dogovora.\nTurski ministar vanjskih poslova Mevlut Cavusoglu najavio je ranije kako će sveobuhvatni prekid vatre u Siriji biti postignut prije Nove godine.\nUjedno je odbacio navode kako Turska direktno pregovara sa sirijskim predsjednikom Basharom al-Assadom.\nKoliki utjecaj na sukobljene strane u Siriji imaju Turska i Rusija pojašnjava novinar Al Jazeere Hashem Ahelbarra koji se javlja sa tursko-sirijske granice.\n„Obje ove države imaju veliki utjecaj koji, bez ikakve sumnje, može odrediti budućnost bilo kakvih političkih pregovora ili primirja u Siriji. Turska ima dugu granicu sa Sirijom i vrlo bliske veze s nekim od najsnažnijih oružanih grupa na terenu, posebno u području oko Halepa i Idliba. Također, političko krilo sirijske opozicije mahom je smješteno u Istanbulu, pa će oni sigurno sarađivati s turskom Vladom“, ističe on.\nDodaje kako Rusija ima izuzetno veliki utjecaj na sirijsku Vladu.\n„Upravo je ruska vojna intervencija u Siriji 2015. promijenila tok rata u korist Vlade Bashara al-Assada. Dakle, ova dva ključna regionalna igrača imaju ogroman utjecaj. Ako Rusija i Turska postignu sporazum, snage na terenu će to sigurno i poštovati“, navodi reporter Al Jazeere.\nRusija: Granatirana ambasada u Damasku\nJedna granata pala je u dvorište kompleksa ambasade, dok je druga završila nedaleko od diplomatske misije, prenosi Reuters.\nAssad je jak koliko Kremlju odgovara\nStručnjaci smatraju da rat svjetskih i regionalnih sila preko marioneta nije okončan, a da će ratno žarište biti premješteno prema Idlibu.\nDogovor Rusije i Turske o primirju u Siriji\nPrema usaglašenom planu, primirje počinje od ponoći, a Sirijska vlada i opozicija moraju nastaviti mirovne pregovore.


Hotel za Buttonwillow () : 69 pronađenih hotela\nRezultati obuhvataju hotele u blizini Buttonwillow Poređati prema :\nOvaj hoteli je najbliži: Buttonwillow Stil hotela Red Roof Inn Buttonwillow je Povoljan, a pruža pun komfor i usluge kao što su: Besplatan parking. Pozicija ovog hotela je istok za grad Buttonwillow, a nalazi se u ulici 20645 Tracey Ave, ...Još informacija\nMotel 6 Buttonwillow Central je u blizini Buttonwillow Stil ovog hotela kategorije dve zvezdice je Povoljan za grad Bakersfield. U njemu ćete naći razne usluge, a posebno n.a.. Nalazi se u ulici 20645 Tracy Avenue, pozicija mu je zapad za grad Bakersfiel...Još informacija\nHomewood Suites Bakersfield Hotel sa 3 zvezdice\nPozicija ovog hotela je jugozapad za grad Bakersfield, a nalazi se u ulici 1505 Mill Rock Way, na samo 17 minuta kolima od centra grada.Stil ovog hotela za grad Bakersfield je Povoljan, a kategorija t...Još informacija\nMotel 6 Bakersfield Airport Hotel sa 2 zvezdice\nStil ovog hotela za grad Bakersfield je Povoljan, a kategorija dve zvezdice. U njemu ćete naći razne usluge, kao što su: Restoran, Televizija.Na 12 minuta kolima udaljenosti od centra grada, ovaj hote...Još informacija\nVagabond Inn Bakersfield North Hotel sa 2 zvezdice\nStil ovog hotela kategorije dve zvezdice je Povoljan za grad Bakersfield. U njemu ćete naći razne usluge, a posebno Restoran, Novine, Poslovni centar, Perionica, Besplatan parking, Klimatizovano, Sate...Još informacija\nFour Points by Sheraton Bakersfield Hotel sa 3 zvezdice\nNa 8 minuta kolima udaljenosti od centra grada, ovaj hotel se nalazi u ulici 5101 California Avenue, a pozicija mu je jugozapad za grad Bakersfield. Sve to ga čini idealnim za otkrivanje grada i okoli...Još informacija\nVaš izbor: Hotel za Buttonwillow () : 69 pronađenih hotela


Turska: Izdat nalog za hapšenje Gulena - 04.08.2016, Sputnik Srbija\nTurska: Izdat nalog za hapšenje Gulena\nSud u Istanbulu je izdao nalog za hapšenje opozicionog islamskog propovednika Fetulaha Gulena koji živi u SAD, piše „Haber Turk“. 04.08.2016, Sputnik Srbija\n15:38 04.08.2016 (Osveženo: 15:46 04.08.2016)\nSud u Istanbulu je izdao nalog za hapšenje opozicionog islamskog propovednika Fetulaha Gulena koji živi u SAD, piše „Haber Turk“.\nU saopštenju se navodi da je nalog za hapšenje izdat zbog organizovanja pokušaja vojnog puča u Turskoj.\nSudije su tokom sednice naglasile da je upravo Gulen izdao naređenje svojim pristalicama da započnu nerede.\nU Turskoj je u noći između 15 i 16. jula pokušan vojni puč, a tom prilikom 290 ljudi je ubijeno. Turske vlasti su ubrzo uspele da preuzmu kontrolu nad zemljom, a do sada je uhapšeno više od 13.000 ljudi.\nAnkara je već tražila od Vašingtona da isporuči Gulena koji živi u SAD.


Vučević sa gradonačelnicom francuskog grada Amijena Brižit Fur | INFO 24\nVučević sa gradonačelnicom francuskog grada Amijena Brižit Fur\nGradonačelnik Novog Sada Miloš Vučević sastao se sa gradonačelnicom francuskog grada Amijena Brižit Fur. Ona je u poseti Novom Sadu povodom predaje ključeva za Omladinsku prestonicu Evrope, pošto je Amijen nosilac te prestižne titule za 2020. godinu.\nNovi Sad nastoji da bude model i drugim gradovima u Srbiji, ali i u regionu, kako se stvaraju uslovi da se zaista čuje reč mladih, da im se pruži prilika da učestvuju u realnim društvenim zbivanjima, ali i da se suoče sa brojnim izazovima. Za nas se ova titula ne odnosi samo na 2019. godinu, jer mi ćemo sa istim entuzijazmom nastaviti da dalje razvijamo programe odgovorne omladinske politike i da u tom procesu sarađujemo sa svim zainteresovanim partnerima iz Evrope i sveta – istakao je novosadski gradonačelnik.\nObnovljeno dečije igralište i zasađeno drveće na Maleškom brdu


Najavljen deveti festival “Banjalučki dani muzike” - Insajder.in\nNajavljen deveti festival “Banjalučki dani muzike”\nPrve večeri festivala nastupiće grupa Galija, Mile Kekin & Band, grupa Srčani udar, koja na festival dolazi čak iz daleke Kanade, te Stringsi Acoustic Orchestra.\nTrećeg dana festivala publika će imati priliku da među prvima u regionu posluša pjesme sa novog albuma benda Riblja Čorba, čiji su nastupi postali zaštitni znak festivala. Pored toga, na sceni “Banjalučkih dana muzike” nastupiće i fantastični Marčelo, Nensi, Raid i Napeti quintet, Atomsko sklonište i banjalučki bend Racija.\nUlaznice po cijeni od 10 KM po festivalskoj večeri biće u prodaji već od četvrtka, 19. maja, putem onlajn servisa kupikartu.ba, te na blagajni VP “Aquana” i ispred RK “Boska”.\nProgram sve tri festivalske večeri počinje u 20 časova. Za sve dodatne informacije koje se tiču festivala i prodaje ulaznica, pratite našu zvaničnu FB I Instagram stranicu, ili nas kontaktirajte na broj 066 905 399.\n# Aquana# Banja Luka# Dani muzike# festival# najava\nPrevious Post\tŠest koraka pred Švedskom u procesu pristupanja NATO-u\nNext Post\tPredsjednik DNS-a pozvao je Milorada Dodika da javno kaže da li je zajedničke institucije prepustio SDA


Održana edukacija zaposlenih u nadležnim institucijama na lokalnom nivou o ranoj identifikaciji dječijih ugovorenih brakova i borbe protiv trgovine ljudima\nCilj pomenute aktivnosti bio je bolje upoznavanje predstavnika/ica navedenih relevantnih institucija sa običajima i kulturnom praksom koja se odvija u ovoj zajednici, te bolje razumijevanje zakonodavnog okvira u oblasti zaštite od diskriminacije i mjerama treba preduzeti u borbi protiv pojave ugovorenih brakova. Posebno je stavljen naglasak na važnost obrazovanja djevojčica i ostanka u obrazovnom sistemu.\nCrna Gora je prepoznala izazove sa kojima se suočavaju pripadnici/e romske i egipćanske zajednice i aktivno radi na poboljšanju njihovog društvenog i ekonomskog položaja. Do sada preduzete mjere i aktivnosti na planu unaprijeđenja položaja Roma i Egipćana u Crnoj Gori, prvenstveno kroz primjenu Akcionih planova iz strateških dokumenata za poboljšanje položaja Roma i Egipćana, rezultirale su vidnim, ali ne i posve dovoljnim pozitivnim promjenama konstatovano je na radionici “Politička participacija Roma/kinja, sa posebnim naglaskom na romkinje”, koju je Ministarstvo za ljudska i manjinska prava organizovalo u opštini Ulcinj.\nSedmodnevni boravak za najbolje u Sutomoru\nMinistarstvo za ljudska i manjinska prava u kontinuitetu od 2012 godine redovno organizuju sedmodnevno ljetovanje za učenike/ice romske i egipćanske populacije VII, VIII i IX razreda iz osnovnih škola u Crnoj Gori. Ove godine osnovci/ke iz opšina Berana, Nikšića i Podgorice, boravili su u dječijem odmaralištu "Dom solidarnosti Crvenog krsta", u Sutomoru, u periodu od 12.06.2019 do 19.06.2019 godine.\nAkcija preventivnih pregleda u Domu zdravlja Nikšić\nDvadesetak zaposlenih u JKP "Komunalno Nikšić" obavilo je danas preventivne zdravstvene preglede koje u cilju prevencije i rane dijagnostike bolesti organizuje Ministarstvo za ljudska i manjinska prava u saradnji sa Ministarstvom zdravlja i Domovima zdravlja Crne Gore.\nPrva edukacija za mlade sa fokusom na stvaranje lidera u preduzimanju odgovornosti u daljim integracijama romske i egipćanske populacije\nMinistarstvo za ljudska i manjinska prava prethodna dva dana organizovalo u Budvi prvu edukaciju za mlade pripadnike romske i egipćanske sa fokusom na stvaranje lidera u preduzimanju odgovornosti u daljim integracijama ove manjinske zajednice.\nTrodnevna ekskurzija za polumaturante i polumaturantkinje u cilju upoznavanja kulture i istorije Crne Gore\nMinistarstvo za ljudska i manjinska prava organizovalo je trodnevnu ekskurziju po Crnoj Gori za najbolje polumaturante/polumaturantkinje iz romske i egipćanske populacije. Trodnevna ekskurzija je organizovana u cilju motivisanja učenika/učenica da nastave svoje obrazovanje i upišu srednju školu.\nMališani u Pljevljima širili znanja u oblasti dječijih i ljudskih prava\nUz dječiju predstavu "Da sam neko ko vlada planetom” u Domu vojske u Pljevljima, mališani iz prvog i drugog razreda osnovnih škola: “Boško Buha”, “Salko Aljković” i “Ristan Pavlović” učili su danas o ljudskim i dječijim pravima.\nOdržana obuka na temu zabrana diskriminacije - antidiskriminacioni standardi, zakonodavni okvir i mehanizmi zaštite\nU cilju suzbijanja diskriminacije pripadnika/ca romske i egipćanske populacije i podizanje svijesti o važnosti ljudskih i dječijih prava, Ministarstvo za ljudska i manjinska prava organizovalo je jednodnevnu obuku na temu "Zabrana diskriminacije - antidiskriminacioni standardi, zakonodavni okvir i mehanizmi zaštite"\nPodrška roditeljima i djeci iz romske i egipćanske zajednice u obrazovnom sistemu\nPredstavnici Ministarstva za ljudska i manjinska prava, Ministarstva prosvjete i Nacionalnog savjeta Roma obišli su O.Š. „Drago Milovic“ u Tivtu O.Š. „Njegoš“ u Kotoru, O.Š. „ Nikola Đurković“područno odjeljenje u Lastvi Grbalskoj kod Budve, O.Š. „Njegoš“ u Cetinje gdje su otvoreno razgovarali sa roditeljima djece o poteškoćama na koje nailaze njihova djeca tokom obrazovanja. Roditelji su upoznati i sa benefitima koje djeca iz romske i egipćanske populacije imaju kroz obrazovni sistem. Roditelji su iskazali motivaciju da dalje rade na obrazovanju svoje djece.\nLista nevladinih organizacija koje nijesu dostavile urednu dokumentaciju i potpunu prijavu po Javnom konkursu "Inkluzija za sve-Romi/kinje i Egipćani/ke su dio našeg društva"\nU skladu sa stavom člana 32g, stav 2 Zakona o nevladinim organizacijama („Službeni list CG“, br.39/11 i 37/17) Komisija za raspodjelu sredstava za finansiranje projekata formirana Rješenjem Ministarstva za ljudska i manjinska prava br. 01-006-4/19-27 od 25.02.2019.godine, objavljuje


Cilj je bio predstaviti projekat Podrška Republici Srbiji u primeni multilateralnog sporazuma o zaštiti životne sredine i obaveza EU kroz unapređenje praćenja zagađenja zemljišta u industrijskim zonama.\nRadi se o projektu podrške koji sa 370.000 evra finansira italijansko Ministarstvo za zaštitu životne sredine, kopna i mora, a sprovodi UNEP zajedno sa Globalnim fondom za zaštitu životne sredine (GEF).\n"Poboljšanje standarda zaštite životne sredine je ključna oblast za proces pristupanja Srbije EU koji Italija snažno podrava. Projekat UNEP koji se odnosi na zagađenje zemljišta, a koji finansira Italija, konkretan je način da se Beogradu pomogne da napreduje na tom putu", rekao je Đuzepe Manco, ambasador Italije u Beogradu.\nOdlučili smo da projekat predstavimo ovde, u zgradi ambasade, koja je izgrađena pre 90 godina, i obeležavamo ovaj posebni jubilej tako što ćemo ambasadu učiniti malo "zelenijom" i smanjiti štetan uticaj na životnu sredinu, kazao je Manco.\nStana Božović, državni sekretar u Ministarstvu za poljoprivredu i zaštitu životne sredine, rekla je da je ovaj projekat od presudnog značaja za Srbiju - posebno imajući u vidu predstojeće razgovore o životnoj sredini koji su deo nastojanja države da postane članica EU.\nPutem video snimka obratila se Barbara Degani, državni sekretar u italijanskom Ministarstvu za zaštitu životne sredine, kopna i mora, a u ambasadi su govorili i Filip Radović, direktor SEPA (Agencija za zaštitu životne sredine Republike Srbije) i Pjer Karlo Sandei iz UNEP, koji je održao prezentaciju programa.


Sajam pirotske peglane kobasice ove godine online - Pirot Plus Online\n19. januar 2021. 13:30 Društvo Pirot Plus Online\nSajam pirotske peglane kobasice, u dugogodišnjem formatu, u sportskoh hali KEJ, neće biti održan ove godine, zbog trenutne epidemiološke situacije i važećih mera i propisa zabrana okupljanja i organizacije.\nŽeleći da pomogne lokalnim proizvođačima/izlagačima ovog jedinstvenog proizvoda i nastavi sa promocijom istog, Udruženje proizvođača pirotske peglane kobasice, u saradnji sa Turističkom organizacijom i gradom Pirotom, pokrenuće neku vrstu\ninternet izlaganja, predstavljanja, promocije i prodaje proizvoda izlagača, članova Udruženja proizvođača pirotske peglane kobasice.\nZa ove namene uskoro počinje da radi i sajt namenjen upravo ovom proizvodu, sa svim izlagačima koji imaju proizvedenu peglanu kobasice, osvrt na zaštitu geografskog porekla imena i Elaborat zaštite proizvoda, retrospektiva svih sajmova peglane kobasice, video zapise proizvodjača i njihovo predstavljanje, obaveznu analizu bezbednosti proizvoda svih izlagača, kao i markice sa qr kodom i karakteristikama proizvoda.\nSajt namenjen pirotskoj peglanoj kobasici nastaviće sa radom i nakon 30.januara kada se planira ocena kvaliteta proizvoda od strane stručnog žirija, u prostorijama Ekonomske škole u Pirotu. Na internet prezentaciji/sajtu naći će se ove godine 30-ak lokalnih proizvođača i dugogodišnjih izlagača ovog proizvoda. Svi proizvodi izlagača i proizvođača poslati su u Veterinarski Institut Niš na mikrobiološku analizu, rezultati analize, kao i početak rada sajta peglana kobasica i predstavljanje očekuje se do 25. januara.


Rukometašice Srbije slavile u Palensiji: Savladan Brazil 29:27! - Rukometni Žurnal\nNaslovna Reprezentacija Rukometašice Srbije slavile u Palensiji: Savladan Brazil 29:27!\nRukometašice Srbije slavile u Palensiji: Savladan Brazil 29:27!\nReprezentacija Srbije startovala je pobedom na jakom međunarodnom turniru u španskom gradu Palensiji. Srpkinje su savladale selekciju Brazila 29:27 (16:16) i tako napravile dobru uvertiru pred duele sa Španijom (petak, 20.30) i Švajcarskom (subota 15.00). Odlično su odigrale izabranice selektora Ljubomira Obradovića, a junakinja prve pobede bila je golman Kristina Graovac, koja je sa 16 uspešnih intervencija dala vetar u leđa devojkama u belim dresovima.\nŽenska reprezentacija Brazila\nPrethodni tekstRadnički 1964 u polufinalu sa višestrukim šampionom Srbije!\nSledeći tekstŽelezničar igra sa Šabačkom Metaloplastikom na početku Plej-ofa!


Kolumbijac potpisao za Berlince - Sportske novosti\nNaslovna Fudbal Transferi Fudbal Kolumbijac potpisao za Berlince\nKolumbijac potpisao za Berlince\nFudbaler iz Kolumbije – Džon Kordoba postao je novo letnje pojačanje nemačkog bundesligaša – Herte Berlin.\n27-godišnji napadač dolazi u berlinski tim u transfer vrednom 15 miliona eura, koliko na ime transfera pripada njegovom dosadašnjem klubu, Kelnu. Kolumbijac je nakon lekarskih pregleda stavio potpis na četvorogodišnju saradnju i zadužio je dres sa brojem 15.\nKordoba je karijeru započeo u svojoj domovini, a na evropsko tlo pristigao je 2013. godine u Espanjol, gde je nastupao za pozajmici. Naredne dve godine igrao je za Granadu, da bi sezonu 2015/2016 proveo kao pozajmljen fudbaler u Majncu. Popularne “Petice” su narednog leta otkupile njegov ugovor, ali je samo godinu dana kasnije potpisao za Keln u kojem je tokom predhodne tri sezone imao učinak od 37 pogodaka na 86 odigranih mečeva.\nPrethodni tekstŠpanac promenio klub\nSledeći tekstDabo u Beneventu


Magnetno polje Olimpa, mjesto gdje automobili sami idu uzbrdo – Glas Regije\nU pitanju je čuveno “magnetno polje” na Olimpu na kome se, suprotno svim zakonima fizike, automobil ostavljen “u leru” sam kreće uzbrdo, a takođe i voda koju turisti prosipaju da bi provjerili ovu čudnu pojavu.\nUkoliko budete željeli da posjetite magnetno polje ponesite više vode, jer sa malom količinom nećete uspjeti da izvršite “eksperiment”.\nAutomobil zaustavite kod znaka Magneti, ugasite motor i izbacite iz brzine. Nakon što ste potpuno sigurni da vam automobil neće “pobjeći”, izađite i malo ga pogurajte. Automobil će početi da se kreće 15-ak metara uz uspon i zaustaviće se kod znaka Stop gdje se magnetno polje i završava.\nUkoliko s druge strane pokušate da automobil pogurate u suprotnom smjeru – nizbrdo, nećete to uspjeti.\n« ŠAMAC: Predstavljen pilot-projekat “Bara Tišina”\nU Brodu obnovljene tri kuće hrvatskim i srpskim povratnicima »


Možda zvuči alanfordovski, ali najbolje opisuje argumentaciju vlasti za odustajanje od podrške privredi i zaposlenima u vreme kada se suočavaju sa najvećim ekonomskim izazovima od Drugog svetskog rata.\nVučić je danas verovatno i jedini državnik koji uporno ponavlja fraze „nećemo smanjivati plate i penzije“ i „ćup je prazan“, iako danas niko u Evropi ne planira smanjenje plata i penzija, ali se zato sve države trude da dopune „ćup“ i ulože dodatne pare u privredu kako ekonomska recesija ne bi postala dugoročna ekonomska depresija.\nZa razliku od Srbije, u svetskoj ekonomiji se država vratila u privredu na velika vrata.\nIzgleda da su bile potrebne dve globalne ekonomske krize da se ugasi mit o slobodnom tržištu kao odgovoru na sve privredne probleme i revitalizuje ideja o značajnoj ulozi države u privrednim tokovima.\nTakođe, ekonomske ideje o redistribuciji bogatstva i smanjenju nejednakosti, koje su do pre par godina smatrane revolucionarnim, čak marksističkim, danas su postale „mejnstrim“ u većini vodećih svetskih ekonomskih sila.\nDanas i većina svetskih ekonomista, uključujući neke od najvećih fiskalnih konzervativaca i zagovornika mera štednje, insistiraju na rastu ulaganja države u privredu, kao jedinog načina da se održi poslovanje i spasu radna mesta.\nSvedoci smo politike ozbiljnih država koje se ne zaustavljaju na pomoći i ublažavanju posledica krize, već trenutno ulažu u fazu oporavka i, što je najvažnije, razmišljaju dugoročno obezbeđujući značajna sredstva za sektore koji će omogućiti stabilan privredni rast u budućnosti, poput zelene energije, infrastrukture, digitalizacije ili robotike.\nU skladu sa tim značajna sredstva ulažu se i u obrazovanje i prekvalifikaciju zaposlenih, kako bi se obezbedila i adekvatna radna snaga za nova radna mesta u sektorima sa nadprosečnom zaradom.\nOsim što pomažu privatnom sektoru, države masovno ulaze i u vlasništvo firmi i igraju sve značajniju ulogu na tržištu.\nPrema podacima MMF-a, u poslednje dve decenije se među 2.000 najvećih globalih kompanija učešće državnih sa 10% dupliralo na 20%, dok se imovina državnih firmi procenjuje se na 45 triliona evra, što je otprilike polovina svetskog BDP-a. I nastaviće samo da raste.\nNažalost, vlast u Srbiji očigledno još uvek nije svesna da su se pravila igre promenila i plašim se da će ova globalna ekonomska realnost putovati do Aleksandra Vučića kao što je nekada putovala realnost pada Berlinskog zida.\nSvet se ekspresno prilagodio uslovima krize, države su preuzele odgovornost i uložile preko 10 biliona evra u oporavak i budućnost privrede, a pored nas prolazi još jedan investicioni ciklus, još jedna tehnološka revolucija i opet ćemo biti samo jeftina radna snaga na kraju vrednosnog procesa, koja dobija mrvice i otpatke.\nUmesto da sada jačamo strateški položaj države u privredi i ulažemo u njen oporavak i razvoj, mi spremamo teren za privatizaciju EPS-a i šaljemo poruku da su potrošene sve pare namenjene za podršku privredi.\nOvo je naročito neprimereno u situaciji kada je većinu para namenjenih za tu podršku država potrošila za predizbornu kampanju, što se najbolje vidi kroz podatak da je 1,5 milijardi, od ukupno 2,3 milijarde evra pomoći Vlade Srbije, potrošeno na „minimalac za sve“ i „100 evra za sve“, tipične predizborne mere koje daju po malo svima, a nedovoljno onima kojima je pomoć najpotrebnija.\nPri tome, ekonomska pozicija Srbije je posebno zabrinjavajuća jer je poznato da će 80% radnih mesta ugroženih krizom biti u kategoriji „niskih primanja“, a ako Srbija u nečemu obiluje, to su radna mesta sa niskim primanjima, što se najbolje vidi kroz podatak da polovina zaposlenih prima platu manju od 375 evra.\nTo je i jedan od osnovnih razloga zbog kojih se na jesen očekuje da stotine hiljada ljudi ostane bez posla, kada se režim na ulici neće suočiti sa besnim, već očajnim masama građana.\nJedno je sigurno – opet ćemo imati najmanje, ali ne verujem da će ova vlast proći baš najbolje\nAutor je član Predsedništva Stranke slobode i pravde


utorak, 20 oktobar 2020 13:36\nVolonterke i volonteri novoosnovane Mreže volontera, mladi bez invaliditeta i mladi s invaliditetom, učenice i učenici iz različitih srednjih škola, s cijele teritorije Crne Gore (Podgorica, Nikšić, Kolašin, Berane, Tivat, Herceg Novi), na Evoluacionom sastanku Mreže volontera izradili su Strateški plan Mreže volontera za dvogodišnji period. Plan osim opštih i specifičnih ciljeva sadrži mjere, aktivnosti, indikatore ishoda i uspjeha, rokove i odgovorne za realizaciju, ali i resurse i sredstva.\nNaime, cilj Evaluacionog sastanka je bio diskutovanje o rezultatima sprovedenom mapiranja potreba mladih s invaliditetom u srednjim školama i zajednici, a jedna od ključnih aktivnosti je bila i izrada Plana aktivnosti Mreže volontera za narednu godinu, čijoj su izradi doprinijeli koordinatori Mreže volontera ispred srednjih škola u Crnoj Gori u kojima su uključeni i učenici s invaliditetom.\nEvaluacionom sastanku Mreže volontera prisustvovalo je 14 učenica i učenika, među kojima su bile i učenice, odnosno učenici, koji su se priključili Mreži nakon njenog formiranja, tj. oni koji nijesu prisustvovali treningu za vršnjačke edukatore održanom u februaru ove godine, kada je i pokrenuta cijela inicijativa. Teorijska predavanja pratio je praktični dio koji je podrazumijevao radionice, prikazivanje filmova s pratećim diskusijama, vježbe, društvene igre edukativnog karaktera i rad u grupama. Tokom sastanka poseban akcenat je stavljen na temu: Modeli pristupa invaliditetu o kojoj se govorilo i na prethodno održanom Treningu za vršnjačke edukatore.\nOstale teme obuhvaćene Sastankom su: Procjena potreba OSI, Strateško planiranje i Swot analiza u okviru koje je po grupama ista urađena i za novoosnovanu Mrežu volontera. Učesnice i učesnici su upoznati s ciljem strateškog planiranja, važnim aspektima strateškog planiranja kao što su aktuelni kontekst, zainteresovane strane, mandat i nadležnosti Mreže, a definisali su i viziju i misiju.\nTako je vizija Mreže volontera: Mladi volonteri na pragu promjena za ravnopravnost OSI, dok je njena misija: Mreža volontera promoviše i podstiče podizanje svijesti i adekvatan pristup prema mladima s invaliditetom, sprovodi mapiranje njihovih potreba i zagovara i obezbjeđuje izjednačavanje mogućnosti i podršku zasnovanu na individualnim potrebama svih mladih s invaliditetom.\nNa Sastanku su pored pomenutih tema predstavljeni i rezultati istraživanja dobijenih kroz aktivnost Mapiranje potreba mladih s invaliditetom u njihovim školama i zajednicama koje je korišćeno kao baza za nacrt Plana rada Mreže volontera u srednjim školama u Crnoj Gori, a na osnovu koga će se sprovoditi aktivnosti u narednih godinu dana.\nS obzirom na to da je Mreže volontera projektno finansirana do 15. oktobra tekuće godine, nadamo se da će u narednom periodu biti podržana od strane društveno odgovornih kompanija u Crnoj Gori, kojima su i upućene molbe za sponzorstvo Mreže.\nEvaluacioni sastanak Mreže volontera je organizovalo Udruženje mladih sa hendikepom Crne Gore, kao jednu od aktivnosti projekta Mladi zajedno za promjene (Youth together for change), podržanog od strane Unicef kancelarije u Crnoj Gori.\nPročitano 70 put(a)


Srbiju čekaju reforme ili grčki scenario\nSrbiju čekaju reforme ili grčki scenario\nČlan Fiskalnog saveta Nikola Antiparmakov izjavio je da Srbija beleži opasan trend rasta javnog duga. Ako se hitno ne sprovedu mere koje će dovesti do realnog smanjenja troškova, možemo se suočiti s nemogućnošću bilo kakvih isplata iz budžeta.\n„Prema planu vlade, a koji prati aktuelni rebalans budžeta, krenuće se u određene reforme i one bi,u najoptimističnijem scenariju, trebalo da dovedu do toga da se trend rasta zaduživanja zaustavi 2017.Realno, to se, uz ovaj obim mera, ni tada neće desiti“, tvrdi Antiparmakov u intervjuu današnjem „Blicu“.\nOn smatra da je veliki izazov u ovoj godini naći 2,6 milijardi evra za pokrivanje deficita, odnosno 4,5 milijardi evra, koliko nedostaje za 2014.\nAntiparmakov smatra i da je velika šteta za ekonomiju i to što Srbija neće uću u aranžman sa MMF-om,jer najavljena saradnja sa Svetskom bankom, iako je dobra vest, dugoročno ne može biti zamena za sporazum s MMF-om, pošto investitori koji nameravaju da ulažu, gledaju procene MMF-a kao neku vrstu garancije za sigurnost njihovog posla.\nOn je rekao da bi najbolje bilo da možemo da povećamo proizvodnju za 10 odsto i da ne moramo da smanjujemo životni standard, ali to, na žalost, nije moguće, tako da ćemo i narednih godina imati relativni pad standarda od nekoliko procenata.\nAntiparmakov je istakao da je ideja Fiskalnog saveta da u narednoj godini nedostajućih 350 miliona evra ne bude obezbeđeno kroz više prihode, već kroz solidarni porez koji bi plaćali oni koji žive od budžeta.\nTim porezom mogla bi relativno da se smanji neravnoteža između zarada u javnom i privatnom sektoru. Jer, jedino privatni sektor može da obezbedi posao za oko 800.000 ljudi koji čekaju zaposlenje. Pored toga, važno je da se već 2015. zaustavi trend daljeg zaduživanja, a to sada može da se obezbedi, uglavnom, smanjenjem rashoda, smatra Antiparmakov.


Drama: Putnik tokom leta avionom preminuo - od korona virusa?\nDrama: Putnik tokom leta avionom preminuo – od korona virusa?\nM. K. 19. decembra 2020. 07:17\nFoto: sigmama - CC BY 2.0\nJedna putnik preminuo je nakon hitne intervencije medicinske službe na letu Junajted ejrlansa u SAD, a Agencija za kontrolu i prevenciju bolesti (CDC) sada želi da ispita osobe koje su putovale sa njim, preneo je Vašington post.\nOn je popunio listu pre ulaska u avion navodeći da se dobro oseća, ali avio-kompanija tvrdi da je on bio bolestan.\nAvion koji je leteo iz Orlanda ka Los Anđelesu hitno je preusmeren u Nju Orleans zbog potrebe za medicinskom pomoći.\nMuškarac je brzo prebačen u bolnicu, gde je proglašen mrtvim, dodaje Vašington post.\nKako se navodi u tekstu, preminuli nije u formularu pred ulazak u avion naveo da je pozitivan na korona virus, dodajući da nije imao simptome neke bolesti, međutim, Junajted erjlans navodi da je sada „jasno da je putnik pogrešno popunio formular“.\nAvio-kompanija je postavila pitanje CDC-u da li je on imao korona virus, ali još nije dobila odgovor, odnosno komentar.\nNeki korisnici društvenih mreža koji su bili na tom letu su napisali da je supruga preminulog imala simptome virusa, uključujući gubitak čula mirisa i ukusa, međutim, Junajted erlajns tvrdi da uprkos takvim navodima nema zvanične potvrde da je muškarac imao koronu.\n„U vreme kada je let preusmeren, dobili smo informaciju da je putnik imao infarkt, pa je putnicima data opcija da pređu na drugi let ili da nastave po planu. Sada, kada nas je CDC kontaktirala direktno, delimo sve informacije sa tom agencijom, kako bi mogla da dođe do putnika koji su možda bili u opasnosti da budu zaraženi“, dodaje portparol.\nVašington post dodaje da nije poznato da li je nekoga od putnika kontaktirala Agencija CDC, ali je posada aviona u karantinu 14 dana.\nAerodrom i grad Nju Orlenas nisu želeli da potvrde ili demantuju informaciju o zdravstvenom stanju preminulog muškarca, niti su podelili bilo kakvu informaciju da li je on imao korona virus.\nVašington post podseća da je žena zaražena kovidom preminula u julu u avionu, tokom leta na relaciji Las Vegas – Dalas, a putnici nisu obavešteni o tome, dok uzrok njene smrti nije objavljen u oktobru.\nKompanija Juajted erlajns zamolila je potencijalne putnike da ne ulaze u avion ukoliko imaju simptome koji upućuju na kovid, poručivši da je najsigurnija varijanta za takve putnike da se testiraju.\navionkorona viruslet avionom


Barsini detektivi pratili Pikea godinu dana – Net.hr\nBarsini detektivi pratili Pikea godinu dana\nAutor: Dalibor Dobrić 15:40 15.04.2013\nBizaran skandal potresa katalonski klub\nŠpanski “El Mundo Deportivo” objavio je ekskluzivnu priču u kojoj se tvrdi da je Barselona od septembra 2009. do oktobra 2010. godine plaćala privatne detektive da prate i prikupljaju podatke o kretanju i ponašanju člana tog kluba Đerara Pikea.\nKako tvrdi katalonski list, detektivi su imali osnovni zadatak da redovno proveravaju bankovni račun fudbalera zbog njegove naklonosti prema kockanju.\nU izveštaju se navodi da je Pike u više navrata uhvaćen kako za jedno popodne u kazinu troši između 3.000 i 4.000 evra, kao i da se “navukao” na kocku dok je nastupao za Mančester Junajted u period od 2004. do 2008. godine.\nI ranije su britanski tabloidi objavljivali informaciju da je španski reprezentativac u jednom danu izgubio oko 30.000 evra.\nPored zagledanja u Pikeov džep, čelnike Barselone je interesovalo gde izlazi, koliko dugo provodi vremena telefonirajući i kako vozi…\nUtvrđeno je da je pre utakmice Barselona – Tenerife telefonom pričao do 1:23 posle ponoći, a posle pobede nad Seviljom u januaru 2010. godine bio na “žici” do 5:41 ujutru, a izveštaji agenata govore da Pike nekoliko puta uhvaćen kako vozi preko 200 kilometara na sat.\nPitanje je kako će defanzivac Barselone, koji je nedavno dobio sina sa pevačicom Šakirom, reagovati na ove navode “El Munda”.\nbarselona primera spanija žerar pike


Utakmicom Rumunija – Njemačka večeras će u Danskoj početi 14. Evropsko prvenstvo za rukometašice, inače prvo veliko takmičenje u ekipnim sportovima za reprezentacije koje nije odgođeno i koje se održava od pojave virusa korona. Najveći favoriti su po običaju Norveška, Holandija, Španija i Rusija, dok priliku sa strane čekaju domaćin Danska, zatim Švedska, Crna Gora, Srbija i Francuska.\nPrvenstvo se prvo trebalo održati u Norveškoj i Danskoj, ali nakon što su Norvežani odustali zbog virusa korona, danski Herning i Kolding će biti domaćini najboljim evropskim rukometašicama od 3. do 20. decembra. Selekcije su raspoređene u četiri grupe sa po četiri tima, od kojih će tri najbolje iz svake grupe proći u narednu fazu, gdje će se formirati dvije nove grupe, a timovi će prenijeti bodove osvojene protiv selekcija koje su takođe prošle dalje. U polufinale će po dvije najbolje reprezentacije iz obje grupe, a sama završnica će biti odigrana u Herningu.\nSa analizom predstojećeg prvenstva krenimo od grupe A u kojoj se nalaze Danska, Francuska, Crna Gora i Slovenija. Ženski danski rukomet je malo u stagnaciji pošto nisu osvojili medalju od 2013. godine, a zbog poraza od Srbije na prvenstvu svijeta u Japanu propustiće druge uzastopne Olimpijske igre. Glavne uzdanice su im svakako Ana Mete Hansen i nevjerovatna Sandra Toft na golu, a s obzirom na nepisano pravilo da u rukometu domaćin uvijek dođe daleko, ovo bi mogla biti sjajna prilika za ekipu Jespera Jensena. On je ovaj tim preuzeo u martu ove godine godine i ovo će mu biti prvo veliko takmičenje i šansa da ponovi uspjeh iz igračkih dana kada je sa reprezentacijom osvojio zlato i bronzu na prvenstvu Evrope.\nFrancuska u Dansku dolazi kao ekipa koja brani titulu, ali je očajno odigrala Svjetsko prvenstvo u Japanu. Prije toga postale su i svjetske šampionke 2017. godine, te su u Rio de Žaneiru osvojile olimpijsko srebro. Dobra ekipa ne može biti ako nema dobrog golmana, a to je u Francuskoj Amandin Lejno, dok ih na terenu predvodi “srpska snajka” Siraba Dembele Pavlović. Naravno tu je i čuvena Aleksandra Lakabrer i kod njih je samo pitanje da li su Japan izbrisali iz memorije i nastavljaju gdje su stali ili će taj loš rezultat imati veće posljedice.\nIako u posljednje vrijeme ne ostvaruju rezultate kakvi se od njih očekuju, selekcija Crne Gore uvijek spada u uži krug favorita. Na Svjetskom prvenstvu su osvojili peto mjesto, a veliko je pitanje koliko mogu na čelu sa Dancem Kimom Rasmunsenom. Jovanka Radičević, Majda Mehmedović, Đurđina Jauković su predvodnice ove nove selekcije bez Marine Rajčić, Milene Raičević, ali njima kao i svim ostalim učesnicima martovskih kvalifikacija za Olimpijske igre, ovo takmičenje služi da vide gdje se nalaze u odnosu na ostale ekipe poslije duge pauze zbog virusa korona.\nPred sami turnir reprezentacija Slovenije dobila je veliko pojačane u vidu Barbare Lazović koja se oprostila od nacionalnog tima 2016. godine. Sada je odlučila da predvodi ovaj tim zajedno sa naturalizovanom Elizabet Omeregi i naravno kapitenom Anom Gros. Slovenke nemaju zapaženih rezultata na velikim takmičenjima, ali kao i ranije mogu biti veoma nezgodan rival i poremetiti planove oduzimanjem bodova nekom od favorita, te u meč sa njima se mora ući veoma oprezan.\nU grupi B se nalaze Rusija, Švedska, Španija i Češka i odmah se vidi da su Čehinje tu veliki autsajderi. Ruskinje su poslije dugo vremena ponovo u svjetskom vrhu, na Svjetskom prvenstvu u Japanu nisu imale poraz do polufinala kada je bolja do njih bila Holandija, a Francuska ih je savladala u finalu prvenstva Evrope prije dvije godine. Biće značajno oslabljene bez Ane Vjahireve zbog povrede leđa, te će ih predvoditi Ana Sedojkina. Koliko će moći bez glavnog motora, vidjećemo već u prvim mečevima, ali je sigurno da će biti blizu borbe za medalju.\nŠveđanke iako su stalno pri vrhu, nikako da dođu do medalja i imaju samo dvije sa Evropskog prvenstva. O tom timu dovoljno je poznavati Izabel Gulden, koja je alfa i omega i glavni pokretač ove skandinavske reprezentacije. Tu je je i Lin Blom i za njih je najbitnije da u drugoj fazi takmičenja budu na pravom nivou, pošto obično tada naprave neki kiks i ispadnu iz svih kombinacija za osvajanje medalje.\nBukvalno nekoliko sitnih grešaka koštalo je Španiju zlatne medalje na Svjetskom prvenstvu, kada su u finalu poražene od Holandije. Karmen Martin, Marta Lopez i Nerea Pena predvodiće ovaj tim sa Pirinejskog poluostrva u pokušaju da osvoje prvo zlato na velikim takmičenjima. Dva puta su poražene u finalu Evropskog prvenstva, jednom u već pomenutom finalu prvenstva svijeta i svi u ovoj ekipi s velikim nestrpljenjem iščekuju to konačno zlato.\nSelekciji Češke najveći uspjeh u 21. vijeku je osmo mjesto 2002. godine na prvenstvu Evrope i na ovaj šampionat dolaze kao potpuni autsajderi. Glavne zvijezde su im Marketa Jerabakova i Jana Knedlikova i svaki osvojeni bod će biti zlata vrijedan za ovo selekciju koju sa klupe predvodi Jan Bašni.\nSada dolazimo do grupe gdje su svjetske šampionke Holanđanke i tri selekcije sa ovih prostora: Mađarska, Srbija i Hrvatska. Kada su prethodne godine konačno osvojile to dugo čekano zlato, Holanđanke su prekinule seriju gubljenja ili u polufinalu ili u finalu. Sjajna generacija sa Tes Vester na golu, Luis Abinj u terenu, dok će biti bez glavne zvijezde Estevan Polman koja je doživjela tešku povredu u avgustu. Problem ekipe Emanuela Majona je to što uvijek na početku igraju loše i malo je nedostajalo da ih to košta lošeg rezultata na prethodnom prvenstvu, ali su im se ostali rezultati poklopili i na kraju su stigle do zlata.\nLjubomir Obradović napravio je pravu hemiju, ekipu i sve što je potrebno za dobar rezultat u selekciji Srbije. Osvajanjem šestog mjesta u Japanu konačno se došlo do tih kvalifikacija za Olimpijske igre, koje su prema riječima Andree Lekić glavni cilj, a ovaj šampionat je prilika da se vidi gdje je ko i posebno u duelu sa Mađarskom koja će biti glavni rival u tim kvalifikacijama za Tokio. Pored Lekićeve, vraća se Katarina Krpež Šlezak, a od onih koje su nosile igru u Japanu tu su Kristina Liščević kao kreator igre i Katarina Tomašević na golu. Očajna utakmica protiv Holandije koštala je na prvenstvu svijeta Srbiju plasmana u polufinale, a sada će već u prvom meču probati da iskoriste loš početak te reprezentacije.\nOd Evropskog prvenstva 2012. godine Mađarice ne znaju za medalju na velikim takmičenjima, a sedmo mjesto na prethodnom Evropskom prvenstvu bio im je najbolji plasman. Kao i Srbiji i njima je ovo priprema za kvalifikacije za Tokio, te dolaze u dosta izmjenjenom sastavu, sa podmlađenom ekipom. Glavne zvijezde su im Blanka Biro, Zuzana Tomori i Anika Kovačič, a dvojica Gabora na klupi Danij i Elek pokušaće da što bolje uigraju ovaj tim i svakako će trebati obratiti pažnju na selekciju Mađarske.\nNenad Šoštaršić imao je dosta problema oko sastavljanja selekcije Hrvatske, prije svega zbog virusa korona u ekipi Podravke, pa zatim i zbog izostanka Ivana Kapitanović i Dežić. Njihov je cilj bar jedna pobjeda, a do nje bi ih mogla voditi Katarina Ježić, što će biti veoma težak zadatak za ovako oslabljenju ekipu protiv ostalih selekcija u grupi.\nI na kraju grupa D, gdje su najveće favoritkinje Norveška, zatim Rumunija, Njemačka i Poljska. Šta treba reći o ekipi koja je sedam puta postala šampion Evrope, tri puta svijeta i dva puta olimpijski prvak, sem da im se vraća jedna od najboljih svih vremena u svijetu Hajdi Loke. Tu će biti i Nora Mork, Stine Bredal Oftedal ili u prevodu, sve što im je ranije bilo potrebno za zlato je tu. Zbog virusa korona njihova država je odustala od organizacije, te je cijelo prvenstvo u Danskoj, ali to sigurno neće puno omesti najuspješniju selekciju na Evropskom prvenstvu da napadne zlatu medalju. Poseban motiv će im biti i golman Katrin Lunde, koja je nažalost prošlog mjeseca izgubila bebu i sada se stavila na raspolaganje reprezentaciji.\nŠto se tiče Rumunije, baš kao što je Švedska Izabela Gulden, tako je ova reprezentacija Kristina Neagu. Kako ona bude igrala, takve će rezultate napraviti ova selekcija i to je pokazala 2015. godine na Svjetskom prvenstvu kada ih je vodila do bronze. Rumunke imaju dosta problema sa virusom korona, pošto će zbog toga šampionat propusititi Krina Pintea, a novi slučajevi sa virusom su Laura Moisa i Denisa Dedu. Ovdje je veliko pitanje kako će se situacija sa virusom korona razvijati i Rumunija bi stvarno mogla imati dosta problema.\nNjemačka je dugo bez značajnih rezultata, ali je uvijek ona reprezentacija koja ukoliko im se poklope ostali rezultati mogu daleko dogurati. Emili Bolk i Dihan Ekerle će biti glavni motori ovog tima, a da znaju poremetiti planove jačim selekcijama dokazale su prošle godine kada su savladale Norvešku u drugoj fazi takmičenja. Henk Groener će pokušati izvući maksimum iz svoje ekipe da prvi put od 2008. godine uđu u borbu za medalju na šampionatu Evrope.\nKao što je Češka u grupi B, tako je Poljska potpuni autsajder u grupi D. Na posljednja tri prvenstva nisu prošli grupnu fazu, a nisu izborile ni plasman na Svjetsko prvenstvo prošle godine. Kinga Gržib i Adriana Placek su nosioci igre ove reprezentacije, čiji je cilj da se pokažu u dobrom svijetlu i ne služe za popravljanje gol razlike.\nEvropskp prvenstvo za rukometašice\nPrethodni članakRukometašice Hrasnice izbačene iz Premijer lige Bosne i Hercegovine\nNaredni članakSuspendovan Vaterpolo savez Republike Srpske


Prije više od tri decenije IMT-ovim traktorom Miloš Košpić iz Mrčevaca kod Laktaša krenuo je u bavljenje povrtlarstvom. Iako ga i danas služi, bilo je vrijeme za modernizaciju. Košpići su se odlučili da ove jeseni ulože u kupovinu novog traktora, jer očekuju povrat dijela novca od Ministarstva poljoprivrede Republike Srpske.\n"Traktor je koštao 76.000 KM, od ministarstva se nadamo 30 odsto, tako je rečeno da će biti subvencija, 30 odsto. Bilo bi nam dobro da u jesenjskoj sjetvi dobijemo ta sredstva, to bi bilo od velikog značaja.", izjavio je Košpić.\nPoljoprivrednici su morali i da ispune određene uslove kako bi mogli da konkurišu za sredstva i to:\nda su registrovani u registru poljoprivrednih gazdinstava,\nda su ažurirali podatke u registru do 15. maja ove godine,\nda su platili protivgradnu zaštitu, ukoliko su obveznici plaćanja,\nte da su prijavili doprinose za penziono i zdravstveno osiguranje za 2018. godinu.\nKo je prošle godine kupio traktor i dobio podstiacaj, ove godine nema pravo konkurisanja.\n"Radi se oko 150 traktora, oko 700 priključaka. Takođe, brojne druge mjere vezane za nabavku opreme u stočarstvu, ratarstvu i tako dalje. Tako da se radi o više stotina proizvođača koji će biti obuhvaćeni ove godine tom mjerom i u narednoj godini ćemo sigurno obezbjediti najmanje toliko sredstva, a gledaćmo da kapitalne investicije snažnije podržimo u narednim godinama." rekao je Boris Pašalić, ministar poljoprivrede, vodoprivrede i šumarstva Republike Srpske.\nPrioritet je imala poljoprivredna mehanizacija, za koju uvijek vlada najveći interes.\nPoljoprivrednici su mogli da konkurišu za podršku višegodišnjim zasadima, izgradanju plastenika i staklenika, kupovinu protivgradnih i protivmraznih mreža, sistema za navodnjavanje, mašina i sistema za sortiranje i pakovanje poljoprivrednih proizvoda.


VIDEO Vučiću počeo drugi predsednički mandat: Nova vlada do kraja jula - Ozon Media\nVIDEO Vučiću počeo drugi predsednički mandat: Nova vlada do kraja jula\nPredsednik Srbije Aleksandar Vučić položio je danas zakletvu na posebnoj sednici Skupštine Srbije, i time započeo još jedan petogodišnji mandat.\nVučić je, kao i za prvi mandat pre pet godina, zakletvu položio na Ustavu Srbije i na Miroslavljevom jevanđelju, najstarijem sačuvanom ćiriličnom rukopisu.\nZakletvu je položio pred starim sazivom skupštine, pošto još nisu proglašeni konačni rezultati parlamentarnih izbora održanih takođe 3. aprila 2022. godine, a u zakonu stoji da se skupština sastaje ako nije u redovnom zasedanju ili ako joj je prestao mandat, da bi predsednik Republike pred njom položio zakletvu.Svečanom polaganju zakletve prisustvovali brojni gosti, među kojima su premijerka Ana Brnabić i članovi Vlade, patrijarh SPC Porfirije, bivši predsednici Srbije Tomislav Nikolić i Milan Milutinović, nekadašnji predsednik SRJ Zoran Lilić.\nPrisutni su i predsednica Republike Srpske Željka Cvijanović, član predsedništva BiH Milorad Dodik, javna tužiteljka Zagorka Dolovac, direktor BIA Bratislav Gašić, načelnik generlaštaba Milan Mojsilović, predstavnici diplomatskog kora, verskih zajednica i sudske vlasti.\nPosle polaganja zakletve hor je otpevao himnu Srbije, a predsednik države započeo je obraćanje prisutnima. Vučić je nakon polaganja zakletve izjavio da očekuje da će nova vlada biti formirana do kraja jula i da će početi konsultacije sa partijama čim bude formiran novi saziv parlamenta. Vučić je naglasio da će u intenzivne konsultacije ući sa predstavnicima svih političkih stranaka koje su ušle u parlament.\n„Formiranje nove vlade je od presudnog značaja, moramo da se bavimo novim sankcijama i čudima, u kojima možemo opet da budemo oštećeni“, upozorio je Vučić i dodao da veruje da će budući mandatar doneti odluku da Vlada bude manjinski inkluzivna. „Da u njoj budu Mađari, Bošnjaci, Hrvati, Romi i predstavnici svih nacionalnosti koji žele dobro ovoj zemlji i imaju samo jednu otadžbinu i beskrajno je vole, kao i mi“, rekao je Vučić. Aleksandar Vučić drugi put je izabran za predsednika u prvom krugu izbora 3. aprila, kada je osvojio 2.224.914 glasova, što je 58,59 odsto.\nRaspored besplatnih pregleda kože po ambulantama u selima\nProdužena uredba o ograničenju cena goriva


Uručeni ključevi stanova u Kozarskoj Dubici – Radio Feniks\nRaF 12/11/2020 Uručeni ključevi stanova u Kozarskoj Dubici2020-11-12T11:34:19+02:00 KD INFO\nPredsjednik Vlade Republike Srpske Radovan Višković uručio je juče u Kozarskoj Dubici ključeve stanova za 15 korisnika alternativnog smještaja u ovoj lokalnoj zajednici.\nVrijednost novoizgrađenih stanova sa opremanjem iznosi 985.324 KM bez PDV-a.\nNačelnik opštine Kozarska Dubica Radenko Reljić rekao je da su u novoizgrađenoj zgradi obezbijeđeni stanova za 15 lica iz kategorija izbjeglih, raseljenih lica i socijalnih kategorija kojim je danas premijer uručio ključeve.\n– Zgrada je građena godinu i po dana, a njena vrijednost je oko milion KM. Opština je u izgradnji učestvovala sa oko 20 odsto u smislu dodijele zemljišta, izrade projektne dokumentacije i priključaka struje i vode – precizirao je Reljić.\nUručivanju ključeva prisustvovali su i vršilac dužnosti direktora Republičkog sekretarijata za raseljena lica i migracije Ljubo Ninković, ministar za ljudska prava i izbjeglice u Savjetu ministara Miloš Lučić, kao i predstavnici Fonda za povratak BiH.\nIz Republičkog sekretarijata za raseljena lica i migracije naveli su da je zgrada izgrađena u okviru Projekta zatvaranja kolektivnih centara i alternativnih smještaja obezbjeđenjem javnih stambenih rješenja – CEB 2.\nNakon uručenja ključeva, Višković se sastao sa načelnikom Kozarske Dubice Radenkom Reljićem.\nZa saniranje posljedica pandemije virusa korona za opštinu Kozarska Dubica ukupno je odobreno 1.638.209 KM i to za ublažavanje posljedica pandemije 1.018.430 KM, a za pomoć poslovnim subjektima za mart, april i maj 619.779\n« Servisne informacije – 12. novembar


Vlada USK donijela odluku o usvajanju programa utroška dijela sredstava za grantove drugim nivoima vlasti | Moj Cazin\nVlada USK donijela odluku o usvajanju programa utroška dijela sredstava za grantove drugim nivoima vlasti\nU Bihaću je danas zasjedala Vlada Unsko-sanskog kantona, kojom je predsjedavao Nermin Kljajić, ministar unutrašnjih poslova USK.\nVlada Kantona je na današnjoj sjednici donijela odluku o usvajanju programa utroška dijela sredstava za grantove drugim nivoima vlasti.\n– “Grant od 5000 KM dodijelit ćemo za finansiranje izrade projekto-tehničke dokumentacije za glavni projekat mosta Sejdića most, po zahtjevu Mjesne zajednice Jusufovići, općina Bužim, a radi se o projektu koji bi trebao povezati lokalni put Ljubijankići i lokalni put Sejdića most-Mrcelji – Todorovo u općini Velika Kladuša. Na izgradnju ovog mosta čeka se više od 20 godina kako bi povezao lokalne puteve između Bužima, Cazina i Velike Kladuše”, obrazložio je Adnan Alagić, ministar za građenje, prostorno uređenje i zaštitu okoline.\nNermina Ćemalović, ministrica zdravstva i socijalne politike predložila je, a članovi Vlade Kantona podržali, zaključak kojim se obavezuje Zavod zdravstvenog osiguranja da, u roku od pet dana, izvijesti resorno Ministarstvo o realizaciji obaveza proisteklih iz zaključaka Kriznog štaba Ministarstva zdravstva.\n– “Obzirom da se epidemiološka situacija na području Unsko-sanskog kantona svakodnevno usložnjava, Ministarstvo zdravstva se u više navrata obraćalo Zavodu zdravstvenog osiguranja USK sa zahtjevom da se u Rebalansu Finansijskog plana Zavoda osiguraju novčana sredstva za podršku rada zdravstvenih ustanova koje svakodnevno, u teškim uvjetima, pružaju zdravstvene usluge pacijentima oboljelim od COVID-19”, kazala je ministrica Ćemalović.\nNa prijedlog Nijaza Kadirića, ministra privrede, formiran je Projektni tim Ministarstva privrede za pripremu prijedloga projekta javno-privatnog partnerstva i provođenje postupka dodjele ugovora javno-privatnog partnerstva za potencijalni projekt „Administrativni centar Unsko-sanskog kantona“.\nPRETHODNA VIJESTPlin u domaćinstvima Federacije BiH pojeftinjuje za 8,5 posto\nSLIJEDEĆA VIJESTLjuta sam, pusti me na miru: Kreirana aplikacija koja prevodi mjaukanje\nBelma Miskić - 26 Novembra, 2020 0\n"Sedamnaesta" je jedna od najuzornijih brigada u sastavu ARBiH.\nPlan će utvrditi i iznos novca sa subvencioniranje i dinamiku realizacije obaveza u vezi sa moratorijem korištenja uglja.


Novosti :: Reagiranje: Bulatović, a ne Bulajić\nPiše Jovan, episkop pakračko-slavonski\nReagiranje: Bulatović, a ne Bulajić\nEpiskop pakračko-slavonski Jovan obratio se Novostima u povodu teksta autora Saše Kosanovića koji je pod naslovom ‘Štampači Jasenovca’ 4. listopada objavljen u štampanom izdanju, a 6. listopada 2019. na portalu Novosti. Njegovo reagiranje prenosimo u cijelosti:\n‘Poštovani, prošlog tjedna u Novostima je objavljen tekst Saše Kosanovića ‘Štampači Jasenovca’ koji se bavi revizionističkim viđenjima stradanja na prostoru Kraljevine Jugoslavije u Drugom svjetskom ratu i konkretno revizionističkim viđenjima Jasenovca.\nPošto je u tekstu citirana moja diskusija na nedavnoj tribini u ‘Privredniku’ na kojoj su gostovali povjesničari s beogradskog Instituta za savremenu istoriju, a koju nažalost nisam imao prilike da autorizujem, dužno je da istaknem dvije stvari:\nPrvo, u diskusiji sam se referirao na prikaz koji je Branko Petranović napisao o knjizi Radomira Bulatovića, a ne na prikaz neke knjige Milana Bulajića, za koji ne znam da postoji.\nDrugo, neprimjereno bi bilo reći da je revizija istorije državni projekat u Republici Srbiji. Primjerenije je reći da se radi o projektu koji se iz dijela državne administracije pokušava nametnuti Republici Srbiji. U Srbiji, nasuprot tome, stručna javnost (istorijski instituti i katedre za istoriju, kao i Muzej žrtava genocida) vrlo ozbiljno pristupa pitanju stradanja u Drugom svjetskom ratu i nadasve u Jasenovcu, i u tom pogledu postoji saglasje između naučne javnosti u Srbiji i svjetske naučne javnosti.’


Bosch KGN36VI35 frižider sa zamrzivačem cena, cene Srbija, prodaja Beograd Novi Sad Niš\nBosch KGN36VI35 frižider sa zamrzivačem cene\nBosch KGN 36VI35 Samostojeći... specifikacija\ncena od 87.639,00 din\ncena od 93.987,00 din\nEPonuda nije internet prodavnica već Vam omogućava da brzo i lako nađete Bosch KGN36VI35 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Bosch frižider sa zamrzivačem KGN36VI35 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Bosch Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch KGN36VI35 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Bosch KGN36VI35 frižider sa zamrzivačem. Pre kupovine, podatke za Bosch frižider sa zamrzivačem KGN36VI35 proverite na sajtu PROIZVOĐAČA.\ncena od 71.789,00 din


Nema sumnje da je zvezda ovogodišnjeg vazduhoplovno-kosmičkog sajma MAKS 21 u gradu Žukovski u Podmoskovlju novi ruski višenamenski borbeni avion „suhoj 75”, koji je već postao poznat pod svojim komercijalnim imenom „šahmat”. Ali ovaj jednomotorni vazduhoplov se tek razvija i sigurno se neće naći u upotrebi u narednih pet godina, za razliku od mnogih drugih modernizovanih ruskih vojnih aviona i helikoptera, takođe prikazanih na ovoj prestižnoj međunarodnoj vazduhoplovnoj manifestaciji. Međutim, viđeno je i mnogo šta iz oblasti civilnog vazduhoplovstva. I u najtežim godinama posle raspada SSSR-a Ruska Federacija je kako-tako držala korak kad je reč o vojnim avionima i helikopterima, ali putnička avijacija je baš zaostala s razvojem novih modela. Štaviše, zapadni proizvođači aviona, odnosno\n21.07.2021 u 08:50\nAvion „šahmat”, novi adut Rusije\nŽukovski – Na sajmu avio-kosmonautike MAKS 2021 predstavljen je novi ruski lovac „šahmat”, kojeg je proizvela kompanija „Suhoj”, a nova letelica proizvodiće se u dve varijante – kao dvosed, ali i kao bespilotna letelica, javlja Sputnjik. Kako se navodi, maksimalno borbeno opterećenje novog ruskog vojnog aviona iznosi 7.400 kilograma, a može da razvije brzinu od dva maha. Na osnovu slajdova iz prezentacije zaključeno je da će avion imati stanicu s aktivnom faziranom antenskom rešetkom, kružnim optičkim i elektronskim izviđanjem i vezom širokog opsega. Prve isporuke novih ruskih aviona „šahmat” planirane su za pet i po godina, navodi se u prezentaciji aviona koji je predstavljen na avio-salonu MAKS-2021 u mestu Žukovski u blizini Moskve. Novi avion je prikazan i Vladimiru Putinu,\n19.07.2021 u 09:29\nRusija predstavlja novi borbeni avion\nNa predstojećem Međunarodnom avio-kosmičkom salonu MAKS 21, koji se od sutra održava u Žukovskom kod Moskve, Rusija će prikazati novi višenamenski borbeni avion. Društvene mreže i sajtove preplavile su slike letelice čija se silueta naslućuje ispred cirade, a ako su slike autentične, moglo bi se reći da je reč o jednomotornom vazduhoplovu sa stelt karakteristikama, koji pomalo podseća na američki F-35. Avion će predstaviti Ujedinjena vazduhoplovna korporacija (ruska skraćenica OAK), koja je deo državne korporacije „Rosteh”. U saopštenju ove državne korporacije, koje prenose mediji, izražava se uverenje da će novi avion izazvati interesovanje ne samo zbog potreba Rusije već i drugih država i, naravno, strane konkurencije. Poslednjih dana pokrenuta je prava medijsko-marketinška\n16.07.2021 u 14:29\nRuski putnički avion An-28 nestao sa radara\nRuski putnički avion „Antonov An-28”, u kojem je bilo do 17 ljudi, nestao je danas sa radara dok je leteo iznad sibirske Tomske oblasti, prenele su ruske novinske agencije citirajući lokalne zvaničnike. Na letu iz grada Kedrovi u Tomskoj oblasti do Tomska, prestonice te oblasti, bilo je između 13 i 17 putnika, citirale su novinske agencije TAS S i RIA lokalne vlasti, navodi Tanjug. Najnovija vest dolazi manje od dve nedelje nakon što se sličan avion „Antonov An-26” srušio na liticu u uslovima slabe vidljivosti na udaljenom poluostrvu Kamčatka, na krajnjem istoku Rusije, u čemu je stradalo svih 28 ljudi koji su bili u avionu. Avion „Antonov-28”, isti tip aviona koji je nestao iznad Tomska, zabio se u šumu Kamčatke u 2012. godini u nesreći u kojoj je poginulo 10\n06.07.2021 u 12:42\nNađeni delovi putničkog aviona An-26 nestalog na Kamčatki\nSpasioci su pronašli delove aviona An-26 nestalog na Kamčatki, saopštila je Ruska državna agencija za aviosaobraćaj „Rosavijacija”, prenosi Tanjug. Prema prvim podacima, nema preživelih, prenosi RIA Novosti. Navedeno je da su ostaci pronađeni četiri do pet kilometara od piste u Palani. Potragu otežava težak teren. Ranije je saopšteno da je komunikacija sa putničkim avionom An-26, koji je danas nestao sa radara kod Kamčatke, prekinuta kada je počeo da se priprema za sletanje. Prema podacima Ministarstva za vanredne situacije Rusije u avionu se nalazilo 22 putnika, uključujući jedno dete i 6 članova posade. Prema informacijama Kamčatskog vazduhoplovnog preduzeća, veza sa letom br. 251 izgubljena je nešto pre sletanja na 9 kilometara od sela\nMinistarstvo odbrane Srbije oštro je danas demantovalo tvrdnje bugarskog novinara Grigora Lilova koje su preneli pojedini mediji da oružane snage Srbije možda imaju veze s padom bugarskog MIG-a 29. Ocenjujući te tvrdnje kao netačne i zlonamerne, Ministarstvo u saopštenju ističe da pripadnici Ratnog vazduhoplovstva i protivvazduhoplovne odbrane Vojske Srbije na dan pada bugarskog aviona MIG 29 nisu izvodili dejstva raketnim jedinicama PVO, kao ni dejstva avijacije na poligonu „Šabla”, niti se na bilo koji način mogu dovesti u vezu sa padom tog aviona. „Pripadnici Ratnog vazduhoplovstva i protivvazduhoplovne odbrane od dolaska na poligon „Šabla” svoje aktivnosti realizovali su u skladu sa prethodno definisanim planovima koji su usaglašeni i odobreni od strane predstavnika oružanih snaga


Zaposleni u Domu zdravlja skupljaju novac za grejalice | Info Radar\nDok je uveliko krenula grejna sezona u našem gradu, zaposleni u mladenovačkom Domu zdravlja pomoću grejalica i klima uređaja greju prostorije u kojima rade. Iz Toplane navode da uzrok kvara nije do njih, već da Dom zdravlja nije završio potrebne radove. Izgleda da u detaljnu rekonstrukciju od 1,3 miliona evra koja je skoro završena, nije ušla još jedna stavka koja je bila neophodna kako bi Dom zdravlja normalno funkcionisao, kaže se u jednom Fejsbuk statusu građanina Mladenovca, u grupi „Mladenovac naš grad“.\n– Sve one TA peći koje su bile u hitnoj službi, a koje su zaposlenima omogućavale da se ugreju kada dođu noću sa terena mokri i pokisli, kada toplana ne isporučuje toplotnu energiju, odnete su pre detaljne rekonstrukcije i rečeno je da će biti zamenjene novim – navodi Mladenovčanin.\nPošto na računu Doma zdravlja kako kaže osoba koja je zadužena za finansije, nema dovoljno novca, zaposleni u hitnoj službi primorani su da sami skupljaju novac dok čekaju da se uradi rekonstrukcija detaljne rekonstrukcije.\nObaveštenje u DZ Mladenovac\n– Zaposleni u hitnoj službi nadaju se samo kada budu skupili novac za grejalice, da im neće oduzeti osoba koja je zadužena kao protivpožarac objekata Doma zdravlja. Ovom prilikom želim da uputim puno „TOPLIH“ pozdrava predsedniku opštine i nadležnima koji su svečano obeležili završetak radova – kaže se na kraju statusa.\nPodsetimo, gradonačelnik Beograda, Zoran Radojičić, izjavio je u maju prošle godine, da je u rekonstrukciju ove medicinske ustanove uloženo 142 miliona dinara.\n← BUŠNA KASA: Srbija je u minusu 344,6 milijardi dinara\nKO JE VOZAČ? Slučaj BABIĆ: Svedoci “zaboravili” ključna dva minuta →


Top 20 hitova kafanske muzike za Novu godinu - Nova godina 2023\nTop 20 hitova kafanske muzike za Novu godinu\nTop 20 hitova kafanske muzike za Novu godinu Nova godina 2023\nKada govorimo o kultu kafane u Srbiji ne možemo a da se ne osvrnemo na muziku jer nekako se čini kao da je ona upravo emotivni okidač atmosfere u svakoj. Tradicionalne kafane su spoj mesta i ambijenta, odnosno tamo idemo da dobro pojedemo, popijemo, ali i da se dobro proveselimo. Nema dobre kafane sa lošom kafanskom muzikom, bar mi nismo bili ni u jednoj. Ono što je karakteristično za takva mesta je da se tamo oduvek okupljaju boemi, završavaju poslovi, i nalazi životna inspiracija. Mnoge od čuvenih pesama koje i dan danas poznajemo su upravo napisana u kafanama za kariranim stoljnjakom.\nNeki neizostavni elementi kada je kafana u pitanju su upravo karirani stoljnjaci, tamburaši, praseće i jagnjeće pečenje, domaća rakija, kuvano vino i specifične kafanske pesme. Kafanske pesme su te koje atmosferu podignu do usijanja i naprave ambijent, jer realno džaba sve, i enterijer i hrana, ako je dosadno i nema štimunga.\nMuzika je ta koja posetiocima kafane donese nezaboravne doživljaje i kasnije uspomene koje se prepričavaju jer ona je ta koja uzburka emocije. Današnji kult kafane se malo razlikuje od onog tradicionalnog iz prošlosti. Danas su kafane mesta za zagarantovan, dobar noćni provod, koji je nadaleko poznat i u prestonici i šire. Društvena mapa naše zemlje ne može se zamisliti bez kafana i kafanske muzike.\nKafanska muzika je glavni krivac za svaki dobar provod, pa i za Novu godinu, i zato su kafanske pesme i starijeg datuma i novijeg rado slušane među svim generacijama, i starim i novim, mlađim generacijama koje pretežno vikendom posećuju ova mesta. Muzika je ta koja podstiče zabavu, dira u emociju i zagreva atmosferu i pravi od kafane boemski ambijent.\nNeki od novokomponovanih kafanskih hitova su jednako dobri kao i stare kafanske pesme jer imaju tu emociju i nit koja ih povezuje. Za neku pesmu nikada ne biste rekli da je novokomponovana zbog načina na koji je napisana i melodije, a istina je da je ona stara samo nekoliko godina. Veliku ulogu u promociji pesme i postanku kafanskog hita od obične pesme je i emocija koju ta pesma nosi i njen tekst.\nAko pesma u sebi sadrži emociju i ima tekst u kojoj se opisuje ljudima neka poznata životna situacija, sigurno stiže kafanski hit u najavi, jer ljudi reaguju na ono što poznaju i na ono što su preživeli, a pesma u njima probudi to osećanje.\nPostoji neko nepisano pravilo kada je kafanska muzika u pitanju i ređanje kafanskih hitova u večerenjem provodu u kafani. Prvo što moramo da naglasimo da provod u kafanama traje do ranih jutarnjih sati i da će se sigurno bar jednom u toku večeri čuti Vaša omiljena pesma.\nPrvo se puštaju ili sviraju kafanski hitovi za podizanje mase, te pesme su vesnici dobrog provoda, dok ljudi još piju drugu rakiju ili prvo vino. Prosto atmosfera se zagreva i tera ljude na noge da se vesele. Tako i nastaje dobra atmosfera u kafani, puna pozitivne energije.\nSvi smo bar jednom bili u situaciji da uđemo u kafanu, ponese nas atmosfera, i tamburaška muzika, ali ne možemo da se setimo niti jedne omiljene pesme kada muzičari dođu do nas. Sve kafanske pesme dobiju poseban štih kada ih izvode tamburaši uživo, i zato to i jeste muzika koja se decenijama sluša na slavljima širom naše zemlje.\nAko budete dovoljno izdržljivi i ostanete do posle ponoći tada ćete čuti one kafanske hitove pomalo tugaljive koje u nama izazivaju setu i često žal za nekom ljubavi, ili propuštenom šansom u životu. To su najčešće pesme koje se dugo pamte i sutradan uz mamurluk prepričavaju. Svaka kafanska pesma koja nađe put do srca slušalaca svojom melodijom, tekstom i muzikom je ona koja ostaje za sva vremena. To je ona pesma koja se poručuje kao „najskuplja“ u kafani. Nema dobrog provoda i diranja u žicu, ako uz kafanski hit ne ide i čaša dobrog vina ili rakije. Još ako kafanski hit podigne na noge i ljudi krenu da se vesele i igraju to je dobar znak da je pesma hit.\nGlavni pokazatelj jednog muzičkog hita je trajanje, ako pesma živi u narodu više decenija, to samo govori koliku emociju nosi u sebi i da opisuje univerzalna osećanja poput ljubavi i sete sa kojima mnogo ljudi i današnjice može da se poveže. Jer vreme prolazi, čovek se menja, ali fundamentalna osećanja ostaju nepromenjena.\nNaša kafanska scena može da se pohvali najboljim kafanskim pesmama u regionu, i zaista nijedan kafanski provod ne može da se zamisli bez njih. Mi Vam u nastavku teksta donosimo 20 hitova kafanske muzike koje su naš izbor i za koje smo sigurno da su i Vaš muzički odabir kada nešto proslavljate u kafani, ili se bar podsetite nekih pesama pred sledeći večernji izlazak u kafanu.\nPrvi poljubac - Halid Bešlić\nKafana je moja istina - Toma Zdravković\nJesen u mom sokaku - Predrag Živković Tozovac\nS namerom dođoh u veliki grad - Šaban Šaulić\nI tebe sam sit kafano - Haris Džinović\nEj dragi dragi božurove sadi - Kosovski božuri\nA tebe nema - Zorica Brunclik\nSunce ljubavi - Džej\nJesu l dunje procvale - Haris Džinović\nNije život jedna žena - Miroslav Ilić\nTi ne ličiš ni na jednu - Ljuba Aličić\nSlike u oku - Luis\nSvirajte noćas samo za nju - Toma Zdravković\nNesanica - Nikola Kojo\nMito bekrijo - Vasilija Radojčić\nLažem sebe da mogu bez tebe - Boža Nikolić\nNijedne usne se ne ljube same - Džej\nSkitnica - Marinko Rokvić\nOči jedne žene - Predrag Živković Tozovac\nCiganine sviraj sviraj - Silvana Armenulić\nDa li izlazite u kafane i koja Vam je omiljena? Da li ste tamo zbog hrane i pića, celokupnog ambijenta, ili pak tako odlazite zbog kafanske muzike? Koja je Vaša omiljena kafanska pesma, koju Vi naručite sebi za dušu kada se nađete u noćnom provodu? I da li ste od onih ljudi koji u kafani ostanu do fajronta i ranih jutarnjih sati.


Mask drži obećanje: Prodao već akcije u vrednosti 11 milijardi dolara - Biznis Telegraf.rs\n03/12/21 | 15:29\nMask je od 8. novembra do danas ukupno prodao 10,11 miliona akcija\nMask je od 8. novembra do danas ukupno prodao 10,11 miliona akcija, što je više od polovine količine koju je obećao da će prodati. Poslednju prodaju u vrednosti od 983,4 miliona dolara realizovao je 2. decembra.\nŠef "Tesle" je 6. novembra saopštio da će prodati 10 odsto svog udela u kompaniji ako korisnici Tvitera glasaju za to.\nOn je posedovao, kombinovano preko svog trusta i berzanskih opcija, ukupno oko 244 miliona akcija "Tesle", čime je čime je njegov vlasnički udeo u kompaniji iznosio 30. juna oko 23 procenta. Taj iznos uključuje 170 miliona akcija koje drži njegov trust.\nRojters napominje da Mask nije precizirao u Tviter anketi da li namerava da proda 10 odsto akcija koje su u njegovom indirektnom vlasništvu preko trusta ili prodaja obuhvata i njegove opcije na akcije. Opcija na akcije predstavlja privilegiju zaposlenih u nekoj kompaniji da po povoljnijoj, unapred dogovorenoj ceni, kupe u određenom roku ili na određeni datum. Opcioni ugovori gube vrednost i sve opcije ističu posle utvrđenog vremenskog perioda.


Djordjević sa inspektorima u vanrednoj inspekciji u Smederevu i Lazarevcu\nBeta 22. septembra 2019. 16:15\nObavljeno je 49 nadzora u noći izmedju subote i nedelje, a nadzoru su prisustvovali ministar Zoran Djordjević i direktor Inspektorata za rad Stevan Djurović.\nDjordjević je istakao da je u prethodnih 15 dana inspekcija radila pojačano i da je izvršeno 985 nadzora u drugoj i trećoj smeni tokom kojih je zatečeno 20 neregistrovanih subjekata i 362 lica na radu „na crno“ medju kojima je bilo i stranih državljana bez radne dozvole u Srbiji.\n„Opsežnim inspekcijskim nadzorima trudićemo se da iskorenimo rad na crno, suzbijemo sivu ekonomiju i omogućimo pozitivniju klimu za poslodavce koji rade u skladu sa zakonom, ali i omogućimo radnicima sva prava koja im pripadaju“, rekao je Djordjević, a prenosi služba za informisanje.\nDjurović je rekao da inspektori vrše nadzore po sistemu rotacije i da se kod vanrednih nadzora ne zna ko će gde vršiti nadzor što smanjuje mogućnost za malverzacije.\n„Inspekcija rada je u prethodnom periodu postigla odlične rezultate. Svi koji ne rade u skladu sa zakonom dobiće maksimalne kazne“, rekao je Djurović.


Politika: Brnabić o odnosu sa Nemačkom: Beležimo stalni napredak u saradnji, Kosovo jedina tačka razilaženja Tanjug - BalkaniYUm.TV '); } //]]>\nBrnabić o odnosu sa Nemačkom: Beležimo stalni napredak u saradnji, Kosovo jedina tačka razilaženja Tanjug\nPredsednica Vlade Republike Srbije Ana Brnabić istakla je danas u razgovoru sa poslanikom nemačkog Bundestaga Peterom Bejerom da je izuzetno zadovoljna stalnim napretkom u jačanju bilateralnih odnosa i saradnji dve zemlje, pre svega u oblasti ekonomije.\nPredsednica vlade naglasila je da porast nemačkih investicija i broj nemačkih kompanija, koje u Srbiji zapošljavaju oko 50.000 radnika, svedoče da reforme koje sprovodimo daju rezultate i ulivaju poverenje investitorima, saopštila je vladina Kancelarija za saradnju s medijima.\nOna je zahvalila predstavnicima OEBS-a i Fondacije "Konrad Adenauer" na podršci i pomoći pri izradi ovog važnog dokumenta.\nPoslanik nemačkog Bundestaga istakao je da Nemačka snažno podržava evrointegracije Srbije i poručio da Srbija u Nemačkoj ima pouzdanog partnera i podršku na putu ka Evropskoj uniji, navodi se u saopštenju.\nSrbija veoma ceni podršku Nemačke regionalnoj saradnji, rekla je Brnabić i posebno podvukla značaj koji Berlinski proces ima za stabilnost i prosperitet Zapadnog Balkana.


Prekinut štrajk glađu - JuGmedia\nPIROT – Predstavnici ASNS i UGS ”Nezavisnost” u fabrici ”AHA Mura Prvi maj” prihvatili su sugestiju Ministarstva privrede o izradi Unapred pripremljenog plana reorganizacije (UPPR) i danas doneli odluku o prekidu štrajka glađu.\nU dopisu upućenom predsedniku Vlade Aleksandru Vučiću i ministru privrede Želju Sertiću navode da se ”zahvaljuju državi što im je izašla u susret oko zahteva za rešavanje statusa fabrike i ponudila UPPR”.\n“Međutim, nezadovoljni smo jer se naši egzistencijalni problemi ne rešavaju. Već četiri meseci nismo primili zarade a pokretanje proizvodnje je vremenski neizvesno. Potrebno je da se u najskorije vreme obezbedi finansijska pomoć neophodna za egzistenciju radnika.Od toga zavise životi 1.328 radnika i članova njihovih porodica”, kaže se u saopštenju.\nU isto vreme se traži i overa zdravstvenih knjižica.\n”I mi imamo pravo na lečenje kao i svi gradjani Srbije. Uvereni smo da ćete naš apel za pomoć shvatiti ozbiljno i da nas nećete dovesti u situaciju da ponovo stupimo u štrajk, možda i širih razmera”, kaže se u saopštenju i dodaje da ”očekuju hitnu reakciju države”.\nU štrajku gladju od ponedeljka je bila grupa od 16 radnika.\nPre dva dana na sastanku u Ministarstvu privrede je kao rešenje problema fabrike ponudjena izrada Unapred pripremljenog plana reorganizacije (UPPR). Radnici ove fabrike su u štrajku od 25. septembra zbog neizvesne situacije posle stečaja u slovenačkoj ”AHA Muri”


FIS inicijativa – Stvoriti što povoljnije uslove za decu skijaše i bordere | Skijališta Srbije\nSvestka skijaška federacija (FIS) sačinila je Međunarodni izveštaj o cenama dečijih ski karata. Ovaj izveštaj rađen je na osnovu podataka koji su dostavili ski centri širom sveta, a veliki doprinos imao je i veliki broj pojedinaca, čije je učešće u ovom istraživanju bilo od neprocenjive vrednosti.\nPrema podacima koje ima FIS, broj zimskih sportista na globalnom nivou polako opada, pa postoji opšta saglasnost da se budućnost ovih sportova oslanja upravo na decu i razvoju želje i ljubavi ka skijanju i snoubordu. Iako postoji mnogo načina da se deca podstaknu da se bave sportom, jedna teza je pod stalnom raspravom sportske zajednice, a to je cena ski karata. Izveštaj koji je sačinla Skijaška Federacija prikazuje realno stanje i cene u zemljama gde postoje skijališta, a poređenje cena dečijih ski karata će svakako svima koristiti zbog razvoja konkurencije, a pre svega kako doći do cene koja će biti pristupačna za porodičan budžet.\nIzveštaj se bavio brojkama i ključnim infomacijama o cenama dečijih ski karata širom sveta, te je sumirao najbolje prakse u svetu. Među analiziranim zemljama našle su se SAD, Japan, Rusija, Norveška… U konkurenciji svetskih poznatih ski centara našla se i Srbija, koja po broju žičara, staza i uređenosti centara parira ozbiljnim skijalištima.\nAnaliza je rađena na osnovu podataka iz 700 ski centara iz 50 zemalja širom sveta. Kao reprezetativni uzorak uzeta je cena jednodnevne i šestodnevne dečije ski karte. Uzrast deteta varira od zemlje do zemlje, a cene ski karata su direktno preuzimane sa sajtova. Istraživanje je rađeno gotovo osam meseci.\nNa osnovu prikupljenih podataka dolazimo do informacije da od 700 ski centara, 36 posto skijališta nudi 50 posto nižu cenu ski karata za decu, dok 62 posto nudi sniženu cenu za decu uzrasta do 16 godine. Oko 35 posto od ukupnog broja ispitanih nudi neki oblik porodičnog popusta. Primera radi, za decu do 6 godina najjeftinija je jednodnevna ski karta, jer je besplatna, dok postoji i najskuplja karta za decu do 6 godina i ona košta čak 78 američkih dolara.\nVećina slovenačkih ski centara nudi besplatno skijanje za decu uzrasta do 5 odnosno 6 godina. Deca do 16 godina plaćaju kartu sa određenim popustima. U hrvatskim ski centrima deca do 14 godina ostvaruju popust do 40 posto na cenu ski karata, a slična je situacija sa Bosnom gde deca do 14 godina ostvarauju popust od 20 posto. U Bugarskoj cena zavisi od ski centara, pa tako u nekim skijalištima deca plaćaju ski kartu, a u nekima, deca do 8 godina, mogu da skijaju besplatno.\nU Srbiji deca do 5 navršenih godina imaju besplatno skijanje, dok deca uzrasta od 6 do 11 godina plaćaju 30 posto nižu cenu karate. Skijališta Srbije su, u cilju afirmacije skijaškog sporta u Srbiji, smanjila cenu sezonskog dečijeg ski pasa za 30 odsto, a uvedeni su i brojni paketi kako bi ovaj vid rekreacije bio što pristupačniji. Da bi u bliskom periodu imali zvučna skijaška imena, Skijališta Srbije beslatno daju svoje resurse skijaškim klubovima, kako bi deca imala što bolje uslove za treninge, pripremu i organizaciju takmičenja. Takođe, radi što veće bezbednosti dece na skijalištu, obezbeđene su besplatne kacige.\nKontinuiranim radom na razvoju skijaškog i zimskog spota u Srbiji, Skijališta Srbije svake godine pokreću razne inicijative kako bi što više dece osetilo sneg i čari planine. Tako je sa lokalnim samoupravama potpisan ugovor o besplatnom skijanju za osnovce i srednjoškolce u ski centrima koji se nalaze na područiju tih opština. Svake godine beležimo sve veći broj mališana početnika, pa je upravo to razlog za iniciranje da se školski rasput prilagodi zimskoj sezoni.


Marija Šerifović biografija – Poznati.info\nMarija Šerifović je jedna od najpoznatijih srpskih pevačica koja je 2007. godine osvojila Eurosong kada je učestvovala sa pesmom „Molitva“. Osim što se dokazala kao veliki pevački talenat, Marija je rešila da svojim znanjem pomogne kao jedan od sudija u šou „The Voice Srbija“.\nMarija Šerifović je rođena 14. novembra 1984. godine u gradu Kragujevcu. Njezina majka je isto tako poznata pevačica Verica Šerifović, koja je bila jedan od sudija za odabir pesme na Eurosongu 2008. godine.\nOtac Rajko je ostavio Marijinu majku Vericu kada je bila devet meseci trudna zbog druge žene, pa tako Marija ima polubrata Danijela. Slavna pevačica je mnogo puta kroz intervjue priznala kako je njezin otac oduvek bio nasilni alkoholičar. Marija je imala još jednog brata Dušana iz očevog prethodnog braka, koji je umro nakon teške bolesti.\nVeć je od početka svoje karijere imala velike uspehe, pa je tako njen album „Naj, najbolja“ objavljen 2003. godine odlično prošao kod publike. Na albumu se nalazio najveći hit „Znaj da znam“, pesma koju je komponovao Darko Dimitrov. Godine 2006. izašao je studijski album „Bez ljubavi“ koji je bio uspešan kao i njen prvi album.\nMnogo je puta nastupala za određene stranke, pa tako i za Samostalnu srpsku demokratsku stranku pre izbora za parlament u Hrvatskoj, 2007. godine.


Tanjug 16. marta 2021. 12:35\nBRISEL – U godišenjem izveštaju NATO naglašava se da je Misija KFOR i u prošloj godini nastavila da doprinosi održavanju sigurnog i bezbednog okruženja i slobode kretanja za sve zajednice na Kosovu, kao što nalaže Rezolucija Saveta bezbednosti Ujedinjenih nacija 1244.\n„U sprovođenju svojih aktivnosti, NATO sarađuje i pomaže Ujedinjenim nacijama, EU i drugim međunarodnim akterima, prema potrebi, da podrže razvoj stabilnog i mirnog Kosova. KFOR takođe podržava razvoj profesionalnih, demokratskih i multietničkih bezbednosnih struktura na Kosovu“, navodi se u godišnjem izveštaju NATO.\nGeneralni sekretar NATO Jens Stoltenberg, rekao je na konfrenciji za novinare u Briselu da su i aktivnosti NATO u 2020. godinini u najvećoj meri obeležili izazov pandemija Kovid-19, pri čemu je Alijansa pomagala civilnom odgovoru na tu krizu.\n„Istovremeno smo nastavili da štitimo sve naše savezenike od bilo koje vrste pretnje. Naše snage ostaju spremne i na oprezu. Nastavljamo da odravamo naše misije od Kosova, preko Avganistana do Iraka”, poručio je Stoltenbreg.\nPredstavaljajući godišnji izvešataj o aktivnostima NATO, Stoltenberg je ocenio da je 2020. godina bila šesta godina za redom u kojoj su povećana izdavanja savezanika za odbranu.\n„Istraživanja u svih 30 saveznika pokazuju visok nivo podrške članstvu u NATO. Čak 62 procenta građana u zemljama članicama NATO su za ostanak u Alijansi, a samo 11 procenta se tome protivi. Od ispitanika, njih 79 procenata veruje da saradnja Severe Amerike i Evrope važna kada je u pitanju bezbednost i odbrana”, rekao je Stoltenbeg.\nGeneralni sekretar NATO je kao najveće izazove za Alijasnu i njene saveznike naveo „destabilzujuće ponašenje Rusije, pretnju terorizmom, sofisticirane sajber napede, uspon Kine i bezbednosne posledice klimatskih promena“.\n„Ni jedna zemlja pojedničano ni jedna kontinent ne može sam da se sa tim suoči. Zato Evropa i Severena Amerika moraju još tešnje da sarađju u strateškoj slolidarnosti u NATO”, poručio je Stoltenberg\nOcenio je da su transatlatski odnosi trenutno na „važnoj prekretnici“, a da je novi američki predsednik Džozef Bajeden već najavio obnovu učešća SAD i jačanje Alijanse.


Medeni mesec | Klik do Venčanja\nObjavljeno 26/09/2012 by Marina\tVenčanje je prošlo, budžet za medeni mesec je tu …Ali gde otići sad kad počinje zima?! Nemojte uopšte da brinete i nemojte ni slučajno da odlažete vaše prvo bračno putovanje! Iako je u našoj zemlji leto prošlo, u nekima ono i …\nu kategoriji: Medeni mesec\ttagovi: bračno putovanje, destinacije, medeni mesec, plaža, sezona, vencanja, vencanje\tOstavi komentar\nObjavljeno 01/03/2012 by Marina\tKad krene na put sa voljenom osobom, većina ljudi na umu ima neku romantičnu destinaciju pored vode, restorane sa ukusnom hranom i dobro vino. Ukoliko tako nešto tražite u Evropi, pogledajte koja mesta najviše odišu romantikom po preporuci “TripAdvisora”. 1. …\nu kategoriji: Medeni mesec\ttagovi: krf, majorka, medeni mesec, mikonos, naromanticnije destinacije, pariz, romanticni\tOstavi komentar\nObjavljeno 08/11/2011 by Mari\tPriča o prvom medenom mesecu počinje još pre 4.000 godina, kada je u starom Vavilonu mladin otac poklanjao mladoženji veće količine medovine, koju je onda veseli mladoženja ispijao čitavih mesec dana posle venčanja. Druga verzija iste priče kaže da je …\nu kategoriji: Medeni mesec\ttagovi: bračno putovanje, medeni mesec, romantične destinacije\t2 komentara


IZNENAĐENJE ZA LJUBITELJE "KVINA" Tribjut bend i asistent Fredija Merkjurija stižu u Beograd - Srpskainfo\nIZNENAĐENJE ZA LJUBITELJE "KVINA" Tribjut bend i asistent Fredija Merkjurija stižu u Beograd\nPoslije nastupa od prije dvije godine, čuveni “Queen Real Tribute” bend ponovo će imati koncert u Kombank Dvorani u Beogradu, i to sa veoma specijalnim gostom - Piterom Fristonom, ličnim asistentom Fredija Merkjurija, najavili su iz te Dvorane.\nFOTO: SCREENSHOT/YOUTUBE/QUEEN REAL TRIBUTE BAND\nU duhu velikog hita benda Kvin Šou mora da se nastavi (Show must go on ), koncert će se održati u okviru 29-godišnjice smrti neprolazne veličine kakav je bio frontmen sastava Kvin (24.11.1991.), s tim što će to biti nepunih mjesec dana od tog obilježavanja, jer se koncert morao odlagati zbog pandemijske krize.\nMomci iz ovog sastava jedan su od najboljih svetskih Kvin tribjut bendova, iza koga je karijera duga već 14 godina, obišli su skoro pola Zemaljske kugle, i zanimljivo je da su imali čast da nekoliko puta otvaraju neke događaje i manifestacije.\nOvog ljeta upravo su oni otvorili Baštu rok kluba Fest u Zemunu, a 2019. bili su zvijezde prve večeri BELEF festivala, dok su 2018. godine imali mini koncert u Kombank Dvorani uoči premijere uspješnog filma “Boemska rapsodija” (Bohemian Rhapsody) o grupi Kvin.\nUvertiru u predstojeći koncert 14. decembra, već od 19h, napraviće specijalni gost, koji će ovaj događaj upotpuniti i učiniti ga izuzetnim, a to je lični asistent Merkjurija – Piter Friston (Peter Freestone), najbolji poznavalac harizmatičnog frontmena grupe Kvin.\nOd gospodina Fristona, koji će prvi put ekskluzivno posjetiti Beograd, publika će moći da čuje intimne priče i istinite detalje o životu velikog Fredija Merkjurija, piše Tanjug.


Radionica o baštovanstvu u urbanim uslovima - Živojin Mišić\nNaslovnaBlogNajbolji EdukatoriRadionica o baštovanstvu u urb...\nObjavljeno 16 jula, 2021 - Vesela Mačkić\nTokom 2016.godine jedan švajcarski ambasador osmislio je i pokrenuo koncept „PopAp“ ambasade u cilju direktnijeg kontakta sa građanima države u kojoj je službovao, kao i građenja nove vrste bilateralnih odnosa između država.\nInspirisani time, 1.juna u Novom Sadu u Kulturnoj stanici Svilara otvorena je Britanska „PopAp“ ambasada kod nas. Koncept novosadske „Pop-Ap“ (pokretne) ambasade je tematski bio posvećen kulturnim vezama između Srbije i Ujedinjenog Kraljevstva, te zaštiti životne sredine, budući da će Ujedinjeno Kraljevstvo (konkretno grad Glazgov) u novembru biti domaćin globalne konferencije UN o klimatskim promenama – COP26 UN.\nProgram je počeo sa panel diskusijom o osnaživanju žena u nauci i preduzetništvu a potom su predstavljeni uslovi za Čivning stipendiju britanske vlade.\nČivning stipendija Britanske vlade pokriva troškove jednogodišnjih master studija na bilo kojoj, izabranoj visokoškolskoj instituciji u Ujedinjenom Kraljevstvu. Zbog aktuelnih globalnih izazova, poput klimatskih promena i očuvanja globalnog zdravlja, u narednom konkursnom roku će posebna pažnja biti poklonjena prijavama za usavršavanje u oblastima kao što su zaštita životne sredine, naučna istraživanja ili tehničke nauke (STEM).\nShodno tome, Britanska ambasada je kontaktirala Veselu Mačkić kako bi bila partner u planiranim aktivnostima za zaštitu životne sredine.\n„Bila mi je izuzetna čast kad su me pozvali da budem njihov partner i organizujem radionicu o baštovanstvu u urbanim uslovima. Sa svojim kolegama osmislila sam tri radionice i predstavili smo koncept održivog razvoja u urbanoj sredini. Akcenat je bio na biljkama koje su karakteristične za Britaniju, istraživali smo zašto je praziluk zaštitni znak Velsa, šta je to rabarbara, učili smo o kompostiranju u kućnim uslovima i posejali smo neke nove biljke. Učenici su smišljali kreativne recepte i pravili zastave Velike Britanije, Velsa i Srbije. Posebno nam je bilo drago što je britanska ambasadorka u Srbiji Šan Makleod bila oduševljena i pružila nam podršku tokom celokupne aktivnosti“, kaže Vesela.\nRadionice su bile vannastavne aktivnosti s obzirom da je sve bilo organizovano kad je škola završena. Učestvovali su učenici prvogi drugog razreda mada je sam događaj bio otvorenog karaktera i mogli su svi prolaznici i deca iz kraja da učestvuju. Zajedno smo sproveli tri radionice: „Sađenje novih biljaka“, „Presađivanje i izrada komposta“ i „Učenje o kompostiranju“.\nDan je zatvorio film Ser Dejvida Atenboroa o klimatskim promenama pod nazivom „Život na našoj planeti“.\nKulturna stanica Svilara je mesto gde je ova urbana bašta deo stalne postavke i važno je što ovakve radionice bude svest o održivom razvoju jer kao što je izjavio Atenboro „Očuvanje planete je sada komunikacijski izazov“.


Orink PH3010/3040 toner cena, cene Srbija, prodaja Beograd Novi Sad Niš\nOrink PH3010/3040 toner cene\n- Kompatibilni toner Boja Crna za stampace Xerox Phaser 3040B 3010B Workcentre 3045B 3045NI kapacitet... specifikacija\nKompatibilni toner Boja Crna za stampace Xerox Phaser 3040B 3010B Workcentre 3045B 3045NI kapacitet\nEPonuda nije internet prodavnica već Vam omogućava da brzo i lako nađete Orink PH3010/3040 toner po najjeftinijoj ceni. Naš cilj je da kupci budu što bolje informisani o ponudi Orink toner PH3010/3040 na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za Orink Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink PH3010/3040 toner sa PRODAVCEM. EPonuda ne može da garantuje potpunu tačnost specifikacije i slika za Orink PH3010/3040 toner. Pre kupovine, podatke za Orink toner PH3010/3040 proverite na sajtu PROIZVOĐAČA.


Mjanmar: Hiljade ljudi na ulicama protiv vojne hunte\nTanjug 2. maja 2021. 11:35\nJANGON – Tri meseca nakon vojnog puča i svrgavanja demokratski izabrane vlade, hiljade građana i danas su izašle na ulice gradova u Mjanmaru da protestvuju protiv vojne diktature.\nVojna hunta ne uspeva da zaustavi proteste i nezadovoljstvo građana ni upotrebom smrtinosne sile, a demonstracije koordinišu i krugovi proteranih građana Mjanmara u inostranstva, koji su proteste nazvali „globalnom Mjanmarskom prolećnom revolucijom“.\nOrganizatori su u saopštenju poručili: „Probudimo svet jedinstvom naroda Mjanmara“, preneo je Rojters.\nProtesti, u kojima učestvuju i budistički sveštenici, održavaju se u Jangonu, Madaleju, Kaleu i Daveju, a prema izveštajima lokalnih medija, jedan demonstrant je ubijen iz vatrenog oružja u gradu Hsipavu.\nIstovremeno, u udaljenim pograničnim oblastima na istoku i severu zemlje aktivne su manje etničke pobunjeničke grupe koje su nakon vojnog udara, pre 3 meseca, značajno intenzivirale svoje oružane akcije zbog čega su desetine hiljada ljudi bile primorane na izbeglištvo, navodi se u izveštaju UN.\nU izveštaju ne-vladine organizacije za pomoć političkim zatvorenicima navodi se da su od početka protesta snage bezbednosti ubile 759 demonstranata.


Tužilaštvo potvrdilo da su uhapšeni načelnik Policijske uprave Novi Sad, dva policajca i ...\nTužilaštvo potvrdilo da su uhapšeni načelnik Policijske uprave Novi Sad, dva policajca i …\nBeta 5. aprila 2022. 16:50\nTužilaštvo za organizovani kriminal saopštilo je danas da su uhapšeni načelnik Policijske uprave Novi Sad Slobodan Malešić, dva policajca i privatni preduzetnik iz Prijepolja Dženan Kujović zbog „više krivičnih dela sa koruptivnim elementom“.\nTužilaštvo je u saopštenju preciziralo da su uhapšeni policajci: službenik u Prijepolju Ljubomir Stanišić i službenik odeljenja za borbu protiv korupcije Dragan Kovačević.\nNavedeno je da je Kujović privatni preduzetnik i vlasnik više privrednih društava iz Prijepolja.\nTužilaštvo je preciziralo da su uhapšeni zbog udruživanje radi vršenja krivičnih dela, trgovine uticajem i zloupotrebe službenog položaja.\n„Ova organizovana kriminalna grupa se u periodu od sredine 2018. do danas udružila radi vršenja više krivičnih dela sa koruptivnim elementom“, navelo je Tužilaštvo.\nNavedeno je da se osumnjičeni Malešić tereti da je organizator te kriminalne grupe i da je koristeći svoj službeni i društveni položaj posredovao da se ne izvrše službene radnje koje bi se morale izvršiti.\n„Osumnjičeni Malešić je od osumnjičenog Kujovića primao obećanu i zahtevanu korist kako bi ostalim osumnjičenim policijskim službenicima, koji su postupali po njegovim nalozima, usmeno izdavao naloge da u okviru službenih policijskih ovlašćenja ne izvršavaju službene radnje koje bi morali izvršavati“, naveo je TOK.\nUkazano je da se te službene radnje „odnose na otkrivanje i prikupljanje dokaza radi podnošenja krivične prijave protiv osumnjičenog Kujovića i odgovornih lica u njegovim privrednim društvima zbog nezakonitog poslovanja, „a sa ciljem sticanja finansijske koristi“.\n„Stanišić i Kovačević su imali zadatak da pružaju zaštitu osumnjičenom Kujoviću i članovima njegove porodice od krivičnog gonjenja i da pružaju savete o postupanju pred nadležnim organima po podnetim krivičnim prijavama“, navodi se u saopštenju.\nDodaje se da je „osumnjičeni Stanišić pomagao Kujovićevom rođaku da izbegne pritvor za krivično delo nasilje u porodici“.\nNavedeno je da je „Malešić uticao na policijske službenike da napuste mesto saobraćajne nezgode u kojoj je učestvovalo vozilo MUP u kome se on prevozio“ i da se, kako je saopšteno, „ukloni napomena iz jedinstvenog informacionog sistema MUP-a koja se odnosi na obaveznu kontrolu osumnjičenog Kujovića i njegovog vozila“.\n„Osumnjičeni Stanišić i Malešić primili su korist i to: Malešić u novcu i materijalnim dobrima za izgradnju i opremanje splava na Savi, opremanje stambenih objekata, uređenje porodičnog imanja, kao i novac na ime navodne stipendije u korist sina, a Stanišić za uređenje stana“, navodi Tužilaštvo.\nSvima je određeno zadržavanje i u toku su njihova saslušanja u Tužilaštvu, nakon čega će biti doneta odluka o pritvoru.\nDojava o bombama u više niških, novosadskih i školama u Južnobanatsko okrugu\nPredsednicu Narodne stranke u Užicu sud oslobodio odgovornosti za…\nSveštenik iz Kaluđerice osuđen na tri godine zatvora zbog obljube…\nDojava o bombama u više niških, novosadskih i školama u…


Grad Banjaluka pomaže finansiranje vantjelesne oplodnje sa 70.000 KM - BIGportal.ba\nGrad Banjaluka i ove godine sufinansira vantjelesnu oplodnju, a na javni konkurs za dodjelu jednokratne novčane pomoći za sufinansiranje troškova jednog postupka biomedicinski potpomognute oplodnje prijavile su se 22 osobe.\nIz Gradske uprave navode da će ove zahtjeve razmatrati komisija, nakon čega će odlučiti koji pojedinci ispunjavaju uslove propisane Pravilnikom o raspodjeli sredstava za podršku pronatalitetnoj politici grada.\nBudžetom grada za 2021. godinu za ovu namjenu planirana su sredstva u iznosu od 70.000 KM, a pojedinačni iznos će biti 4.000 KM.\nDodaju da je 2020. godine zaprimljen 21 zahtjev, od čega je 14 njih ispunjavalo uslove, a za šta je iz budžeta grada za ove namjene izdvojeno 56.000 KM.\nDanijela Filipović, portparol ZU “Medico-S”, za “Nezavisne” ističe da, kao ustanova koja se 20 godina bavi liječenjem neplodnosti i postupcima vantjelesne oplodnje, pozdravljaju svako nastojanje da se pomogne parovima na putu do roditeljstva.\n“Potpuno svjesni činjenice da smo mi mala zemlja, moramo da naglasimo da je u ovoj oblasti učinjeno mnogo, ali da uvijek ima prostora za više”, kazala je Filipovićeva.\nBudući da, kako kaže, Fond zdravstvenog osiguranja RS snosi troškove za tri postupka vantjelesne oplodnje, većina parova svoje liječenje završi u njihovoj ustanovi te se ostvare u ulozi roditelja.\n“Takođe, imamo i veliki broj onih koji se nakon jedne ostvarene trudnoće poslije prvog ili drugog postupka jave na naredni, kako bi pokušali ostvariti još jednu trudnoću”, rekla je Filipovićeva.\nDodaje da nerijetki i u tome uspiju te da su u nekim situacija potrebna i više od tri postupka da bi se došlo do prve trudnoće, u čemu je pomoć gradova i opština vrlo značajna.\nNaime, kako kaže, prema podacima medicinskih statistika, većina, odnosno oko 75 odsto parova, riješi svoj problem i ostvari trudnoću sa tri pokušaja vantjelesne oplodnje, ali je u nekim medicinski komplikovanijim izazovima potrebno odgovoriti metodama poput donacije reproduktivnih ćelija, koja još zakonski nije uređena u BiH.\n“Iz tog razloga smatramo da je podrška parovima od presudne važnosti te pozdravljamo svaku odluku koja je u korist pacijenata”, istakla je Filipovićeva.\nPodsjećamo, grad je i 2019. i 2018. godine podržao sve validne zahtjeve za vantjelesnu oplodnju, kojih je 2019. godine bilo osam, a godinu prije 35.\nMotociklista udario u cisternu i poginuo


Jun 10, 2016 Comtrade, Comtrade Digital Services, Comtrade System Integration\nUspostavljanje stimulativnog poreskog sistema za prevođenje sive ekonomije u legalne tokove trebao bi da bude jedan od prioriteta regiona u uređenju finansijskog tržišta\nBečići 10. jun 2016. godine\nDigitalna transformacija je neophodan preduslov za uspešno poslovanje finansijskih institucija i njihovo napredovanje na tržištu u današnje vreme, dok mobilno korisničko iskustvo ima ključni značaj za banke radi pružanja novih rešenja prilagođenih korisnicima, istakli su predstavniciComtrade Digital Services i Comtrade System Integration, vodećih IT kompanija u regionu, na dvodnevnom regionalnom samitu ministara finansija i guvernera zemalja regiona održanom u Bečićima. Ovogodišnji samit, koji je organizovao beogradski nedeljnik NIN, bio je posvećen finansijskoj stabilnosti regiona u promenjenim globalnim okolnostima.\n“Kompanije u regionu moraju da obave digitalnu transformaciju ukoliko žele da uspešno posluju u današnje vreme. Stručnjaci Comtrade Digital Services sa preko 20 godina iskustva u razvoju digitalnih rešenja predstavljaju pouzdanog i kompetentnog partnera svima koji žele da uspešno prođu kroz proces digitalne transformacije”, izjavio je Haris Čečo, potpredsednik i generalni direktor Comtrade Digital Services za područje Fintech.\nU okviru samita organizovani su panel ministara finansija o stabilizaciji javnih finansija bez žrtvovanja privrednog rasta, panel guvernera centralnih banaka o ključnim izazovima za monetarnu politiku u 2016. godini i panel direktora poreskih uprava regiona o reformi poreske uprave i borbi protiv sive ekonomije.\n„U cilju modernizacije rada, Poreskoj upravi Srbije bilo je neophodno unapređenje IT sistema u ključnim segmentima naplate i sprečavanja utaje poreza kao i servisa za poreske obveznike. U cilju sprovođenja efikasnog i modernog IT sistema podrške koji zadovoljava evropske standarde, Comtrade System Integration je osmislio integralni informacioni sistem koji je omogućio da Poreska uprava unapredi poreske procedure, smanji nivo sive ekonomije i uspostavi efikasnu komunikaciju sa poreskim obveznicima“, izjavio je Miloš Mirjanić, direktor Comtrade System Integration i dodao “Veoma je važno uspostaviti stimulativni poreski sistem za prevođenje sive ekonomije u legalne tokove, uz koji bi bile predviđene olakšice za kompanije koje poštuju sve propise i blagovremeno ispunjavaju obaveze i plaćaju poreze”.\nComtrade Digital Services je globalna IT kompanija, lider u oblasti razvoja softverskih rešenja i pionir na području rešenja za e-bankarstvo još od 1998. godine. Comtrade Digital Services na području Fintecha razvija portfelj rešenja za finansijsku industriju koja je integrisana sa digitalnim bankarskim sistemom zemalja regiona, usklađena sa zakonskom regulativom i drugim regulatornim zahtevima. Kompanija nudi strateško partnerstvo kompanijama u okviru moderne industrije finansija pružajući nova i inovativna rešenja u sektoru digitalne ekonomije i bankarstva. Comtrade Digital Services nudi niz rešenja za razvoj softvera, integraciju sistema, usluge konsaltinga i implementacije kompanijama u bakarskom i finansijskom sektoru. Comtrade Digital Services je uspešno obavila digitalnu transformaciju Hypo banke.\nNa samitu u Bečićima su učestvovali ministri finansija i predstavnici centralnih banaka Srbije, Crne Gore, Hrvatske, Republike Srpske, Bosne i Hercegovine, Federacije BiH, Kosova, Albanije i Makedonije, direktori poreskih uprava, bankari, privrednici i finansijski stručnjaci iz regiona.